
CADRUL GENERAL AL DEZVOLTĂRII SISTEMELOR INFORMAȚIONALE 


Analiza şi proiectarea sistemelor informaționale fac parte dintr-un proces organizațional 
complex, în care o echipă formată din utilizatori şi profesionişti în sisteme participă la dezvoltarea 
şi întreținerea sistemelor informatice. Deşi evoluţia din domeniul tehnologiilor informaționale ofera 
continuu noi posibilitaţi de dezvoltare, analiza si proiectarea sistemelor informaţionale sunt 
realizate din perspectiva organizaționala. O organizaţie, din acest punct de vedere, poate fi o 
întreprindere, în ansamblul sau, anumite departamente sau grupuri de lucru individuale. Analiza şi 
proiectarea sistemelor informaționale se bazează pe înțelegerea obiectivelor, structurii şi proceselor 
organizației, precum şi pe cunoştinţele deținute asupra modului de exploatare a tehnologiilor 
informaționale pentru obținerea de avantaje. 

Un important rezultat al analizei şi proiectării sistemelor (dar nu singurul) îl reprezintă 
aplicaţiile informatice, adică software-ul proiectat pentru a sprijini anumite funcții sau procese 
organizaționale, cum ar fi gestiunea stocurilor, salarii sau analiza pieţei. Pe lânga aceste aplicații, 
sistemul informaţional include şi hardware-ul şi software-ul de sistem pe care aplicaţiile rulează, 
documentaţia şi materialele de instruire, rolurile specifice locurilor de muncă asociate cu sistemul 
şi controalele, precum şi persoanele care folosesc aplicaţiile cu ajutorul metodelor lor de lucru. 


1.1 Caracteristicile generale ale sistemelor informaţionale economice 


Studierea şi cercetarea proceselor şi fenomenelor economico-sociale, caracterizate prin 
complexitate şi dinamism, impun utilizarea teoriei sistemelor, al cărei obiect îl constituie 
cercetarea lumii înconjurătoare privită ca ansamblu compus din subansambluri aflate în strânsă 
intercondiționare. 

Sistemele informaționale, la rândul lor, sunt explicate cu ajutorul teoriei sistemelor, motiv 
pentru care este necesară înţelegerea unor concepte comune oricăror sisteme. În sensul cel mai larg, 
un sistem poate fi definit ca un ansamblu de componente sau subsisteme care interacționează 
între ele pentru atingerea unui obiectiv. 

O definiție mai apropiată de studiul sistemelor informaţionale consideră sistemul ca un 
ansamblu de componente intercondiţionate ce urmăresc un obiectiv comun în procesul 
organizat de transformare a resurselor în ieşiri. Un asemenea sistem posedă trei componente 
aflate în interacțiune: 

1. intrările - sunt elementele ce provin din mediul extern sistemului pentru a fi supuse 

prelucrării (ex: materii prime, date); 

2. prelucrările - reprezentate de procesele care permit transformarea resurselor (intrărilor) în 

rezultate; 

3. ieşirile - sunt elementele rezultate din procesul de transformare (produse finite, rapoarte). 

Din această simplă prezentare, pentru moment, o concluzie simplă se poate desprinde: 
descrierea unui sistem informaţional presupune descrierea datelor de intrare, a prelucrărilor la 
care sunt supuse acestea şi a informaţiilor rezultate din prelucrările realizate în cadrul sistemului. 


1.1.1 Definiţia şi caracteristicile sistemelor informaţionale 


Sistemul informațional poate fi definit ca un ansamblu de resurse umane, financiare şi 
materiale destinate colectării şi prelucrării datelor în vederea obținerii şi transmiterii informaţiilor 
necesare planificării şi controlului activităţilor unei organizaţii. 

Sistemul informatic este o componentă de bază a sistemului informaţional, care asigură 
culegerea, prelucrarea şi transmiterea informaţiilor cu ajutorul echipamentelor electronice de 
calcul. 

O similaritate de utilizare a noţiunilor se întâlneşte şi în cazul datei şi informaţiei, care sunt 
folosite, de multe ori, cu acelaşi înțeles. Pentru manageri şi specialişti, însă, aceste două noțiuni 
sunt diferite. 

Datele sunt concepute ca un set de caractere reprezentând fapte obținute prin observare, 
numărare, măsurare, cântărire etc şi care sunt acceptate ca intrare într-un sistem informaţional, care 
vor fi memorate şi prelucrate. Ele pot proveni din surse externe şi interne. 

O atenţie deosebită trebuie acordată calității datelor (asupra căreia vom reveni într-un viitor 
paragraf) întrucât, în sistemele informatice, depistarea şi corectarea datelor eronate este imposibilă 
uneori, iar informațiile rezultate în urma prelucrării acestora vor fi eronate. Acest aspect este 
recunoscut în informatică ca principiul GIGO( Garbage In Garbage Out). 

Informaţiile reprezintă ieşirile sistemului informaţional şi sunt rezultatul proceselor de 
prelucrare a datelor, procese concepute astfel încât să satisfacă cerințele informaţionale ale 
utilizatorilor ei. Însă, trebuie subliniat că datele care au fost analizate, însumate sau supuse unui alt 
tip de prelucrare devin informaţii numai dacă sunt înțelese de către cel care le recepționează. Astfel 
putem considera că şi utilizatorul informației este implicat în procesul de transformare a datelor în 
informații. 

De fapt, tot acest angrenaj prin care datele sunt supuse transformărilor pentru a deveni 
informații apare prin intermediul sistemului informaţional. 

Datorită evoluţiei înregistrate de sistemele informaționale, caracterizată de asimilarea continuă 
de noi funcții, astăzi noțiunea de sistem informaţional al întreprinderii este considerată sinonimă cu 
cea de sistem informaţional pentru conducere (SIC). Pentru definirea SIC nu există o definiție 
universal acceptată, această definire putându-se realiza din două perspective: una pune accent pe 
producerea informaţiilor, iar cealaltă pe utilizarea informaţiei, respectiv pe rolul sistemelor 
informaționale. 

Sistemele informaționale reprezintă o componentă funcțională importantă a organizațiilor, care 
se integrează în ansamblul celorlalte elemente funcționale ale acestora. Ca orice componentă 
funcțională, şi sistemele informaționale reprezintă una din problemele importante ale conducerii 
unei organizații, motivată de următoarele aspecte: 

e reprezintă un serviciu funcțional de care depinde succesul organizaţiei, servind drept suport 
informațional celorlalte componente funcționale (marketing, managementul resurselor umane, 
financiar-contabilitate, producție); 

e o parte importantă din resursele şi cheltuielile de exploatare ale întreprinderii sunt concentrate în 
funcționarea sistemului informațional; 

e este unul din factorii care influenţează randamentul operaţional, productivitatea şi motivarea 
salariaților, precum şi gradul de satisfacere a clienţilor firmei; 

e reprezintă principala sursă de informare care vine în sprijinul luării unor decizii eficiente, 
permițând, în acelaşi timp, adaptarea produselor şi serviciilor la cerințele pieței, de unde 
avantajele strategice care pot fi obținute prin existenţa sistemului informațional. 


1.1.2 Rolul sistemelor informaţionale 


În timp, s-au conturat câteva roluri majore ale sistemelor informaţionale la nivelul firmelor, 
şi anume: operaţional, de sprijinire a procesului decizional, strategic. Primele două au fost 
identificate la începutul apariţiei sistemelor informaționale, de fapt din momentul în care managerii 
firmelor au conştientizat faptul că informaţia constituie unul din factorii de bază pentru succesul 
afacerilor lor. Rolul strategic al sistemelor informaționale şi-a făcut apariția atunci când afacerile 
şi-au schimbat orientarea de la producția de masă către producția destinată satisfacerii cerințelor 
consumatorilor. 


Rolul operaţional 


Prin sistemele informaţionale se asigură o eficiență sporită activităților, creşterea 
productivităţii muncii, satisfacerea în timp util şi cu informaţii de calitate a cererilor de informare 
formulate de conducere, precum şi a cerinţelor clienților. La acest nivel, problemele de planificare, 
conducere şi control se orientează spre o perioadă destul de scurtă de timp (de la câteva zile pâna la 
un an), vizând informaţiile necesare luării deciziilor pentru desfăşurarea activităţilor curente ale 
întreprinderii. Informaţiile oferite se referă la: producție, aprovizionare cu materii prime şi 
materiale, desfacere, activitatea de reparații mijloace fixe ş.a. 

Rolul în sprijinirea luării deciziilor 
Sistemele informaționale sunt cele mai în măsură să răpundă eficient cererii de informaţii 
necesare luării deciziilor, prin corectitudinea, consitența şi rapiditatea cu care oferă aceste 
informaţii. Ele se referă la previziuni, bugetări, comparări, depistarea factorilor care au condus la 

abaterile față de ceea ce era planificat a se realiza. 


Rolul strategic 


Sistemul informaţional trebuie să asigure conducerii informaţii prin care se pot lua deciziile de 
strategie ale firmei, ce o angajează pe termen lung, dar şi deciziile care privesc modul de acţiune al 
firmei în funcție de contextul economic actual şi al poziţiei concurenţilor. 

Rolul strategic al sistemelor informaționale mai poate fi pus în evidenţă prin intermediul a trei 
misiuni fundamentale: 

1. îmbunătăţirea eficienţei operaţionale, adică a eficienței activității de exploatare din 
întreprindere, cu efecte în reducerea sensibilă a costurilor şi creşterea calității produselor şi 
serviciilor sale. 

2. Promovarea inovației organizaționale care priveşte atât aspectele comerciale, cât şi cele 
de organizare a întreprinderii. 

3. Constituirea unor resurse informaţionale strategice care să ofere noi oportunități de 
afaceri. Astfel, sistemele informaționale permit constituirea unei baze informaţionale strategice 
care să conţină, în afara informaţiilor legate de activitatea întreprinderii, informații referitoare 
la furnizorii şi clienţii săi, la concurenți, anumite informaţii economice şi demografice. 

O altă perspectivă din care poate fi văzut rolul strategic al sistemelor informaţionale, în 
general, şi al tehnologiilor informaţionale, în special, este cea a eliminării barierelor tradiționale 
care apăreau în faţa firmelor: timp, geografice, de cost, structurale. 


1.1.3 Caracteristicile informaţiei 


Informaţia nu are valoare în sine; valoarea ei derivă din aportul în luarea deciziilor. O 
informație este mai bună atunci când presupune rezultate mai bune, obținute în urma deciziilor 
luate pe baza ei, când este utilizată pentru crearea de valoare. 

În analiza calităţii informaţiilor pot fi luate în considerare trei aspecte: dimensiunea temporală, 
conținutul şi forma, fiecare cu atribute specifice ale calităţii informaţiei. Acestea sunt prezentate 
schematic în tabelul 1.1. 


Tabel nr. 1.1— Atributele calității informaţiei 


Aspect/atribute 
Oportunitate 
Actualitate 
Frecvența 
Perioada considerată 
Exactitate 
Pertinența 
Exhaustivitate 


Concizie Este furnizată numai informaţia necesară, fără „balast” 


Anvergură Informaţia se referă la un subiect mai mult sau mai puţin vast, plasându- 
se pe un punct de vedere intern sau extern 


Randament Informaţia reflectă randamentul, evaluând activităţile desfăşurate, 
progresele (evoluţia) înregistrate(a) sau resursele acumulate 


Forma IA ED NE Ie N EI | 
Claritate 
Precizie 
Ordine 
Prezentare 

Informaţia poate fi prezentată pe documente scrise pe hârtie, pe ecran 
etc. 


1.1.4 Ciclul prelucrării datelor! 


Activitățile care trebuie realizate în cadrul sistemului de prelucrare a tranzacţiilor, în vederea 
atingerii obiectivelor, se înscriu într-un ciclu de prelucrare a datelor, care cuprinde 5 faze: 
a) Colectarea datelor. Această fază cuprinde două activităţi fundamentale: 

e Observarea mediului care generează datele, fie printr-un observator uman, fie prin diverse 

echipamente; 

e Înregistrarea datelor poate presupune scrierea lor în documentele sursă sau captarea şi 
stocarea lor cu ajutorul diferitelor echipamente. 

Metodele de colectare a datelor pot fi grupate în directe (culegerea la sursă) şi indirecte 

(culegerea tradițională a datelor). 

Metoda tradițională de colectare a datelor presupune realizarea un număr mare de activități, 
cele mai multe fiind realizate manual. Datorită numărului mare de activităţi şi a suporților pentru 
înregistrare utilizaţi, a caracterului preponderent manual al acestor activități şi a numărului mare de 
persoane implicate, metoda este costisitoare şi produce numeroase erori. 

Aceste deficienţe reprezintă motivul principal pentru care dezvoltarea sistemelor informatice s- 
a orientat către metode directe de colectare a datelor, numite şi metode de culegere a datelor la 
sursă. Aceste metode îşi propun automatizarea activităţii de colectare a datelor prin reducerea sau 
eliminarea majorității activităţilor, personalului şi a suporților pentru înregistrarea datelor necesare 
în metodele tradiționale. 

O importanţă deosebită prezintă echipamentele pentru introducerea directă a datelor respectiv, 
scannerele de imagini şi scannerele pentru recunoaşterea optică a caracterelor - OCR (Optical 
Character Recognition), schimbul electronic al datelor, utilizarea codurilor bară. 

O altă cale, mai practică (pentru întreprinderile noastre), de colectare directă a datelor constă în 
instalarea unei reţele de calculatoare şi dispunerea de terminale în diferite puncte din întreprindere 
(secţii de producţie, magazie, birouri) care să permită culegerea datelor la locul producerii lor şi 
transmiterea lor în vederea unei prelucrări centralizate. 

b) Pregătirea datelor. Această fază constă într-un număr de operaţii executate asupra datelor 
pentru a facilita prelucrarea lor ulterioară, cum ar fi: 

e Clasificarea datelor implică atribuirea de coduri de identificare (cod material, simbol cont, 

etc), pentru ca datele să poată fi incluse în submulțimile corespunzătoare; 

e Gruparea datelor presupune acumularea intrărilor similare pentru a fi prelucrate unitar; 

e Verificarea datelor cuprinde o mare varietate de proceduri privind controlul corectitudinii 
datelor (semnarea documentelor, datele să fie complete etc), înainte ca ele să fie supuse 
procesului de prelucrare; 

e Sortarea datelor, prin care datele acumulate în loturi sunt ordonate după diverse criterii; 

e Transcrierea datelor dintr-o formă în alta, pentru a permite prelucrarea lor. 

c) Prelucrarea datelor. În această fază se include o varietate de activităţi, cum sunt: 

e Calcule matematice; 

e Compararea supune unei examinări simultane două sau mai multe tipuri de date între care 
există o legătură logică (soldul iniţial şi soldul final); 

e  Sintetizarea presupune comasarea informaţiilor; 

e Filtrarea, prin care se extrag datele ce vor fi supuse prelucrărilor următoare (tranzacțiile 
privind un anumit material). 

Prelucrarea datelor din tranzacții se poate face conform uneia din următoarele metode 
elementare: prelucrarea pe loturi (batch processing) şi prelucrarea în timp real (online 
processing). Aceste două metode privesc nu numai prelucrarea propriu-zisă a datelor, ci şi celelalte 
faze ale ciclului de prelucrare (colectarea datelor, actualizarea bazei de date). 


! După Oprea, D. — Premisele şi consecinţele informatizării contabilităţii, Ed. Graphix, laşi, 1995 

Prelucrarea pe loturi presupune, mai întâi, acumularea datelor tranzacţionale pe o anumită 
perioadă, după care urmează prelucrarea lor periodică, chiar şi în ceea ce priveşte actualizarea bazei 
de date. În acest mod se realizează utilizarea mai eficientă a resurselor informatice, decât în cazul 
prelucrării în timp real, şi se asigură un mai bun control asupra datelor. 

Dezavantajele acestui tip de prelucrare derivă din faptul că datele din fişierele principale ale 
bazei de date şi informațiile din rapoarte sunt perimate între momentele de prelucrare a datelor; 
deci nu se poate obține o informaţie la zi despre activitatea întreprinderii. De aceea, prelucrarea pe 
loturi este recomandată doar pentru acele aplicații care nu necesită actualizarea bazei de date pe 
măsură ce au loc tranzacţii şi atunci când sunt solicitate rapoarte doar la anumite intervale bine 
definite. 

Este motivul pentru care se încearcă renunțarea la prelucrările pe loturi în favoarea 
prelucrărilor în timp real. Acest tip de prelucrare presupune colectarea şi prelucrarea datelor 
imediat după ce a avut loc o tranzacţie, fără acumularea datelor şi tratarea lor periodică. În acest fel 
se elimină activităţile de grupare, sortare şi transcriere specifice prelucrării pe loturi. Imediat ce are 
loc o tranzacţie, datele sunt colectate cu ajutorul diferitelor echipamente şi memorate în fişiere cu 
acces direct, apoi sunt prelucrate în vederea actualizării fişierelor permanente ale bazei de date sau 
a obținerii diverselor rapoarte. Numai că, introducerea prelucrării în timp real necesită instalarea 
unei reţele locale sau extinse care să lege între ele terminalele şi calculatoarele aflate la diferite 
posturi de lucru din organizaţie. 

Cele mai tipice sisteme informaţionale bazate pe prelucrări în timp real se regăsesc în băncile 
care au instalate ATM-uri şi în sistemele de rezervare ale companiilor aeriene. 

Sistemele informaționale bazate pe prelucrarea în timp real oferă marele avantaj al furnizării 
imediate de informaţii actuale. În schimb ele presupun şi o serie de dezavantaje legate de integrarea 
numeroaselor proceduri de control privind protejarea conținutului bazei de date împotriva accesului 
neautorizat sau a distrugerii accidentale a datelor (multe organizaţii ţin un jurnal de control în care 
sunt înregistrate toate tranzacțiile care au avut loc). 

În realitate, puţine sisteme informaţionale se bazează doar pe prelucrări în timp real. Cele două 
metode de prelucrare a datelor pot fi combinate în funcție de obiectivele urmărite şi particularitățile 
organizației. 

O comparaţie între cele două tipuri de prelucrări este realizată în tabelul 1.2. 

d) Actualizarea bazei de date. SPT trebuie să asigure memorarea datelor din tranzacții, 
actualizarea acestor date astfel încât ele să reflecte cele mai recente evenimente, precum şi 
protecţia datelor memorate prin intermediul unor proceduri şi tehnici pentru prevenirea accesului 
neautorizat sau a distrugerii lor. Baza de date actualizată în cadrul SPT va putea să ofere datele 
necesare utilizării în celelalte tipuri de sisteme informaţionale (MIS, DSS, EIS). 

În sistemele informatice economice se întâlnesc două tipuri de fişiere: fişiere temporare, care 
reflectă activitatea curentă a organizației şi conţin date privind tranzacțiile pe o anumită perioadă 
(de regulă, 1 an sau 1 lună), şi fişiere permanente, care reflectă starea curentă a diferitor elemente 
din organizaţie, stare care se schimbă ca rezultat al tranzacţiilor efectuate, motiv pentru care 
fişierele de tranzacţii vor fi prelucrate în vederea actualizării fişierelor permanente. Fişiere 
temporare pot fi cele de vânzări, cumpărări, plăți etc. Fişierele permanente, numite în practică şi 
nomenclatoare, pot fi fişierele de materiale, clienţi, personal etc. 


Tabel 1.2 — Comparatie între prelucrarea pe loturi si prelucrarea în timp real 


Caracteristică Prelucrarea pe loturi Prelucrarea în timp real 


Prelucrarea datelor Datele tranzacţionale sunt colectate, Datele tranzacţionale sunt prelucrate 
grupate, sortate, transcrise şi apoi imediat ce ele au fost produse. 
prelucrate periodic. 


fişierelor 
de date a fost prelucrat. tranzacţiei 

Simplificând puţin lucrurile, putem spune cam aşa: datele privind tranzacțiile sunt memorate în 
fişiere temporare, iar prin prelucrarea acestora se actualizează fişierele permanente ale bazei de 
date. 

Actualizarea datelor din fişierele permanente se poate realiza şi în mod direct, atunci când este 
necesară modificarea adresei unui furnizor sau client, preţul unui produs, salariile angajaților etc. 

e) Generarea ieşirilor din sistem. Aceasta este ultima fază a ciclului de prelucrare a datelor şi 
urmăreşte obţinerea şi furnizarea informaţiilor de ieşire către utilizatori. Informaţiile de ieşire se pot 
regăsi sub forma documentelor, rapoartelor sau a răspunsurilor la întrebări. 


1.2 Tipologia sistemelor informaţionale 


Se poate spune, dintr-un anumit punct de vedere, că sistemul informaţional este acel sistem al 
cărui obiectiv este de a oferi informaţii şi servicii informaţionale mediului său în vederea efectuării 
controlului şi reglării activității supersistemului din care face parte. Aceasta definiția presupune 
existenţa a cel puțin trei subsisteme, şi anume: 

e  subsistemul pentru colectarea informațiilor; 

e  subsistemul pentru oferirea informaţiilor şi a serviciilor informaționale; 

e  subsistemul de reglare şi control. 

Gruparea susmenţionată reprezintă doar una din modalităţile de clasificare a sistemelor 
informaţionale. În literatura şi practica de specialitate s-au conturat mai multe criterii de clasificare, 
dintre care cel mai important este cel funcțional, potrivit căruia sistemele informaţionale trebuie să 
sprijine atât activitatea curentă, de exploatare, a întreprinderii, cât şi activitatea de conducere. Din 
această perspectivă, putem identifica sisteme informaţionale pentru exploatare (SIE) şi sisteme 
informaţionale pentru conducere (SIC). 

Sistemele informaţionale pentru exploatare au ca obiectiv prelucrarea eficientă a 
tranzacţiilor comerciale ale întreprinderii, controlul proceselor de producție, facilitarea comunicării, 
creşterea productivităţii muncii administrative şi actualizarea bazei de date a organizației. Astfel, 
SIE pot îngloba următoarele tipuri de sisteme informaţionale: 

a) Sistemele de prelucrare a tranzacţiilor — Transaction Processing Systems urmăresc 
înregistrarea şi prelucrarea datelor generate de tranzacţiile interne şi externe ale firmei. Ieşirile 
acestui tip de sistem iau forma diverselor rapoarte privind situația clienților, furnizorilor, a 
elementelor patrimoniale, a producției şi cheltuielilor etc., precum şi a documentelor privind 
vânzările, încasările şi plăţile (ex: facturi, chitanţe). 

b) Sistemele pentru controlul producţiei preiau şi prelucrează datele necesare reglării 
procesului de fabricație în timp real. Astfel, ele pot fi definite ca fiind acele sisteme informatice în 
care deciziile de reglare a procesului de fabricare sunt sub controlul automat al unui calculator şi se 
mai întâlnesc sub denumirea de sisteme pentru asistarea producției (CAM). 

c) Sistemele de birotică vizează preluarea, stocarea, prelucrarea şi transmiterea informațiilor 
pe baza electronicii, în vederea creşterii eficienței muncii de birou. 

Sistemele informaţionale pentru conducere sunt concepute pentru a oferi conducerii 
informațiile şi sprijinul necesar în procesul luării deciziei. Această expresie s-a născut ca reacție la 
utilizarea ineficientă a calculatoarelor pentru informatizarea sarcinilor administrative din perioada 
anilor '50 şi este foarte importantă pentru dezvoltarea sistemelor informaţionale din cel puţin două 
motive: 

e evidenţiază orientarea tehnologiilor informaționale către procesul de conducere din organizație, 
caz în care sistemele informaţionale trebuie să faciliteze în mod real luarea deciziilor şi să nu se 
limiteze la simpla prelucrare a datelor generate de activitatea curentă a întreprinderii. Astfel 
SIC ne apar ca o prelungire logică a SIE. 

e oferă o abordare globală a aplicaţiilor din sistemul informaţional al întreprinderii, fără a mai 
separa activitatea de exploatare de cea de conducere, cele două categorii de sisteme formând un 
tot unitar. 

Pentru sprijinirea procesului decizional există următoarele categorii de sisteme: 

a) Sistemele de generare a rapoartelor — Management Information Systems (SGR) sau 
sistemele de informare a conducerii reprezintă tipul de sisteme cel mai des întâlnit, şi furnizează 
managerilor informaţii sub forma diverselor rapoarte în format predefinit, care să-i ajute în 
desfăşurarea activităţii lor. 

b) Sistemele de sprijinire a procesului decizional (SSPD) — Decision Support Systems sunt 
sisteme informatice interactive care fac apel la modele decizionale şi la baze de date pertinente 
pentru a ajuta managerii în luarea deciziilor. Ele se diferenţiază de SGR, care oferă informaţii într- 
un format predefinit în vederea luării unor decizii structurate, prin oferirea de informaţii într-o 
manieră interactivă şi specifice problemei de rezolvat, care să permită luarea deciziilor semi- 
structurate sau ne-structurate. 

c) Sisteme de sprijinire a conducerii strategice (SSCS) — Executive Information Systems sunt 
concepute pentru furnizarea informațiilor cu caracter strategic conducerii superioare a 
întreprinderii. Conducerea superioară utilizează o mare cantitate de informaţii ce nu sunt furnizate 
de calculatoare, ci provin din scrisori, reviste, întâlniri, conversații telefonice etc. Aceste sisteme 
trebuie să faciliteze accesul rapid şi înţelegerea unor informaţii, în funcție de anumiţi factori, critice 
pentru succesul întreprinderii. 

Un rol din ce în ce mai important îl joacă sistemele expert (SE), acestea fiind una din cele mai 
importante aplicaţii ale inteligenței artificiale. Aceste sisteme, cunoscute şi sub numele de Expert 
Support Systems (ESS), proliferează în domeniul economic la mijlocul anilor '80 şi se bazează pe 
prelucrarea cunoştinţelor relative la un domeniu bine definit. În fapt, sistemele expert pot fi văzute 
ca o dezvoltare a programelor inteligente de la soluționarea problemelor universale la cele 
specifice. 

Un alt punct de vedere în ceea ce priveşte clasificarea sistemelor informaţionale din 
perspectivă funcţională grupează cele două mari categorii de sisteme în una singură, sub titulatura 
generică de sisteme informaţionale pentru conducere, în care sunt surprinse toate sistemele 
enumerate anterior, numai că sistemul de control al producţiei este înglobat în sistemul de 
prelucrare a tranzacţiilor, după cum urmează: 

e sisteme de prelucrare a tranzacţiilor; 

e sisteme de informare a conducerii; 

e sisteme de sprijinire a procesului decizional; 

e sisteme informaționale pentru conducerea strategică; 

e sisteme de automatizare a muncii de birou; 

e sisteme expert. 

Pentru o înţelegere cât mai edificatoare a sistemelor informatice pentru conducere este util să fie 
redate, mai întâi, activitățile esenţiale ale unei organizații, pe cele trei niveluri ale conducerii, ca în 


fig. 1.1: 
Conducere Planuri pe 
strategică termen lung 
Conducere Planuri ale 
tactice 
Conducere Tranzacţii 
Fig. 1.1 Activităţile unei organizații în raport cu nivelurile conducerii 


Fiecare nivel al conducerii, pentru a-şi îndeplini obiectivele, solicită sisteme informatice 
specifice, care să-i ofere informaţiile de care are nevoie. Pe scurt, principalele caracteristici ale 
acestor categorii de sisteme sunt prezentate în tabelul 1.3. 

Tabel nr. 1.3. - Compararea sistemelor informatice situate pe cele trei niveluri ale conducerii 


Sisteme de Prelucrare a Sisteme de Informare a Sisteme de Sprijinire a 
Tranzacţiilor Conducerii Conducerii Strategice 
Repetitivitatea informaţiilor Informaţii obținute periodic Informaţii obținute ad-hoc sau cu 
tiltlu de excepţie 
Predictibilitatea informaţiilor Informaţii cu caracter Informaţii cu caracter neprevăzut 
permanent 
Se bazează pe informaţii despre Informaţii cu caracter Informaţii pentru posibilități 
activitățile anterioare comparativ detaliate de modelare şi analiză 
Informaţii puternic detaliate Informaţii sintetice Informaţii cu multiple forme de 
prezentare 
Date din mediul intern Date din mediu intern şi extern | Date din mediul extern 
Date de intrare şi rezultate puternic Date de intrare şi rezultate bine | Date de intrare şi rezultate 
structurate structurate nestructurate 
Date şi rezultate cu grad foarte mare | Date si rezultate cu grad mare | Informaţii cu grad foarte mare 
de exactitate de exactitate subiectivitate 


Există o strânsă legătură între nevoile de informaţii şi tipul deciziilor şi nivelul de conducere la 
care se iau, asa cum este prezentat schematic în figura 1.2. 


Tipuri de decizii Caracteristici ale informaţiilor 


Ad-hoc 
Neprogramate 
Sinteze 
Fără o anumită frecvenţă 
x mEn 
KON Pentru previziuni 
Externe 
Pentru obiective strategice 


Nestructurate 


strategica 
Semistructurate 
Conducerea 
tactică Predefinite 
Programate 
Detaliate 
N__ Cu frecvenţă 
ïA Cu referire la trecut 
Interne 
Pentru activități curente 


Conducerea 
operativă 


Structurate / 


Fig. 1.2 Legătura între cerințele informaționale ale fiecărui 
nivel de conducere şi tipurile de decizii 
(prelucrare după O'Brien, J. A., Management Information Systems: A managerial End User Perspective, Second 
Edition, IRWIN, Burr Ridge, Illinois, 1993, p. 341) 


Pentru sprijinirea, în principal, a procesului decizional în arhitectura sistemelor informaționale 
s-a văzut că se includ şi sistemele de sprijinire a experţilor (sistemele expert), birotica 
(sistemele de automatizare a muncii de birou) şi sistemele grupurilor de lucru, sisteme care 


sunt folosite şi în cadrul activităţilor curente ale unei firme. 


1.2.1 Caracteristicile generale ale sistemelor informaţionale funcţionale 


În cadrul sistemelor informaţionale funcţionale putem întâlni următoarele mari categorii: 

e sistemul informațional pentru producție; 

e sistemul informațional pentru activitatea comercială; 

e sistemul informaţional financiar-contabil; 

e sistemul informațional pentru managementul resurselor umane; 

Acestea se regăsesc, cel mai adesea, la nivelul operativ al managementului, grupate sub 
termenul generic de sisteme de prelucrare a tranzacţiilor, ceea ce nu înseamnă ca la acest nivel nu 
sunt incluse şi alte categorii de sisteme destinate controlului şi planificării activităților, cu alte 
cuvinte conducerii, cum ar fi birotica, sistemele de sprijinire a procesului decizional, sistemele 
expert, sistemele de sprijinire a grupurilor de lucru. 

Principalele componente ale fiecărui sistem enumerat anterior sunt redate în următoarea 


schemă din figura 1.1. 


Sistemul informaţional 
al întreprinderii 


SI SI pentru SI 
pentru producţie activitatea financiar-contabil 
comercială 

- CAE; CAD; CAM - Prelucrare comenzi - Bugetarea trezoreriei - Evidenţa competențelor 
- Calcul necesar de - Studii de piaţă - Analiza rentabilității - Planificarea necesarului 

materiale - Elaborarea planului - Înregistrarea tranzacţiilor de forță de muncă 
- Robotizare de aprovizionare - Calculaţia costurilor - Salarizare 
- Echipamente cu control  - Publicitate şi promovare - Evidenţa elementelor - Pregătire şi perfecționare 

numeric - Planificarea vânzărilor patrimoniale - Evidenţa personalului 


- Calcule periodice de sinteză 
- Contabilitate fiscală 


Fig. 1.3 Componentele sistemelor informaționale funcționale 


1.2.2 Prezentarea generală a unor aplicaţii din cadrul sistemelor funcţionale 


1.2.2.1 Sistemul CREANŢE 


Scopul sistemului îl constituie sprijinirea conducerii la identificarea clienţilor care solicită 


produsele sau serviciile pe care la oferă, să gestioneze vânzarea produselor sau serviciilor. De 
asemenea, cu ajutorul lui sunt gestionate creanțele firmei, urmărindu-se culegerea şi prelucrărea, 
îndeosebi, a datelor privind vânzările pe credit. 


În cadrul unei aplicaţii de acest gen, sunt posibil de realizat, următoarele tipuri de tranzacţii, 


plecând de la tranzacțiile economice specifice procesului de vânzare şi în casare: 


1. 


Tranzacţii privind vânzările tratează culegerea şi prelucrarea datelor privind vânzările pe credit 
şi păstrarea datelor necesare identificării operațiunii într-o înregistrare. Datele care trebuie 
prelucrate, de cele mai multe ori, sunt generate de emiterea facturii sau a altui document de 
însoţire a transportului. La emiterea facturile se pot avea în vedere şi o serie de aspecte 
referitoare la client, cum ar fi: plafonul de creditare acordat clientului, soldul existent, 
termenele de scadenţă anterioare, istoricul tranzacţiilor efectuate cu acel client. Aceste elemente 
depind de politica de creditare a firmei şi de informaţiile privind încasările. Prin înregistrarea 
unei facturi emise (pentru produse sau servicii) se actualizează (prin creştere) soldul clientului 
pentru care s-a emis factura. Dacă apare un client nou, el va trebui, mai întâi, să fie înregistrat 
în fişierul nomenclator al clienţilor şi apoi să fie efectuată prelucrarea privind vânzarea. 
Tranzacţii privind încasările conduc la recalcularea soldurilor conturilor clienţilor, prin 
scăderea soldului clientului respectiv. De asemenea, se pot avea în vedere şi unele reduceri 
pentru facturile plătite înainte de scadență sau aplicarea de penalizări pentru eventualele 
întârzieri la plată. Datele necesare sunt furnizate de trezorerie (extrase de cont, cecuri, chitanțe 
ş.a.). 

Tranzacţii privind anumite operațiuni de reglare se folosesc pentru corectarea datelor 
înregistrate anterior, completarea lor sau pentru amendarea efectelor unor înregistrări deja 
efectuate. Exemple: schimbarea sumei datorate, a adresei, a valorii de creditare ş.a. 

Consultarea conturilor cu scopul aflării valorii datorate de clienţi sau pentru obținerea de 
detalii privind tranzacțiile unei perioade. 

Prelucrările pot fi: 

e pe loturi (batch processing), ceea ce înseamnă că prelucrările se fac la anumite perioade de 
timp (o săptămână, lună), în sensul că toate facturile emise, ordinele de plată, extrasele de 
cont şi chitanţele prin care se justifică încasările sunt colectate în timpul perioadei şi supuse 
prelucrării la sfârşitul ei; 

e interactiv (on-line), când facturile sunt emise automat, ceea ce conduce la actualizarea în 
acelaşi timp a soldului clienților şi a stocului de produse, iar documentele ce atestă 
încasarea sunt culese în momentul în care vin de la bancă sau de la trezorerie, fără a mai 
exista un timp de aşteptare între primirea şi prelucrarea lor. Dacă există o legătură directă cu 
trezoreria, actualizarea soldului clienţilor pe baza încasărilor se face automat, altfel datele se 
culeg manual. 

Datele supuse prelucrării, pe cele patru tipuri de tranzacții, sunt redate în tabelul 1.4. 


Tabel nr. 1.4 — Datele supuse prelucrării în aplicaţia creanţe 


i Tranzactii specifice aplicației 
Date supuse prelucrării Vânzări Incasări Operaţiune de Consultare 
reglare 
Data prelucrării x x X 
Nume client x 
Adresa client x 
Limită de creditare x xX 
Sold client x X X X 
Cod client X X X X 
Produs vândut x 
Cantitate vândută x 
Preţ unitar x 
Număr factură X X X X 
Data facturii x 
Data scadenței x x 
Procent reduceri x X X 
Procent penalități x X X 
Valoare factură x x xX 
Data încasării x 
Valoare încasată x X 
Tip operațiune reglare” X 


Fişierele utilizate pentru culegerea, prelucrarea, memorarea datelor sunt: 

e Fişier nomenclator, actualizat lunar sau zilnic, în funcție de tipul prelucrărilor, în care se 
regăsesc următoarele câmpuri: Nume client, Cod client, Adresa (Localitate, Judeţ, țara, Cod 
poştal, Telefon), Cod fiscal, Cont bancă, Banca, Limită creditare, Sold precedent, Rulaj lună, 
Sold curent 

e Fişier tranzacții (unul sau mai multe) privind facturile emise, facturile încasate, care țin 
evidența operațiunilor efectuate în decursul unei perioade de timp şi pe baza cărora se 
actualizează rulajul lunii şi soldul clientului din fişierul nomenclator. Conţinutul fişierelor de 
tranzacții este: 


Conținut 


înregistrare TRANZ CLIENTI AD_CLIENTI SCH_CLIENTI STERG_ 
IE II 


| Cod client o. ] client 


Tip tranzacție a E emisă sau 
încasare) 


| Valoare tranzacție — | tranzacție 


ee a a LEE 
ICE E E E O E 
Dea ae E E 
Code TI a 


? Tipul operaţiunii de reglare poate fi: modificarea valorii datorate de client, ca urmare a modificărilor intervenite în 
factură sau în documentele de încasare, modificarea datelor de identificare a clientului, modificare limită de creditare, 
anulare factură, ca urmare a refuzului la plată de către client ş.a. 

Pe baza prelucrărilor, prin aplicaţie pot fi generate o serie de rapoarte şi documente, dintre care cel 


mai des întâlnite sunt: 


Situaţia contului clientului listează detaliile privind tranzacţiile perioadei curente (vânzări, 
încasări, reglări), soldul curent, restanţe, data posibilă de încasare; 

Registrul creanţelor listează toţi clienţii care au sold diferit de zero, cu suma aferentă; 

Situaţia conturilor sintetizează conturile de vânzări, încasări, cu reglările aferente, dintr-o 
anumită perioadă; 

Situaţia soldurilor excesive listează numele şi soldurile celor care depăşesc o valoare 
predeterminată; 

Situaţia creanţelor restante include informaţii despre toate conturile partenerilor care au depăşit 
scadența; 

Lista tranzacţiilor lunare oferă detaliu privind vânzările, încasările şi reglările dintr-o lună (pot 
fi listate în ordinea introducerii sau după tipul tranzacţiei); 

Jurnalul vânzărilor (data şi numărul facturii, codul clientului, numele clientului, codul fiscal, 
total factură, sumele scutite cu drept de deducere, sumele fără drept de deducere, baza de 
impozitare, TVA); 

Lista alfabetică a clienţilor; 

Lista clienţilor în ordinea codurilor. 

La baza prelucrărilor de date şi a obţinerii ieşirilor din sistem stau o serie de programe bine definite. De 


regulă, aplicațiile ce tratează vânzările au în structura lor programe care urmăresc realizarea unor activități 


ca: 


Întreţinerea fişierului nomenclator CLIENȚI (adăugarea de noi clienți, modificarea datelor 
existente sau ştergerea clienților) 
Introducerea datelor despre tranzacții (facturile emise sau încasările) 
Validarea datelor introduse (verificarea datelor introduse pe baza unor condiții economice, 
cum ar fi limita de creditare, discountul posibil de acordat, sau reguli matematice, ca de 
exemplu soldul clientului să nu fie negativ) 
Corectarea erorilor ce apar în tranzacții (pentru a evita unele operațiuni ce ar putea produce 
pagube organizației, se apelează la un modul separat de efectuare a corectțiilor, la care are acces 
numai o anumită persoană, dar nu cea care a introdus datele sau a efectuat prelucrările) 
Pregătirea datelor solicitate prin operaţiuni de interogare (presupune lansarea în execuție a 
unui modul care conține fraze de interogare a bazelor date cu aplicarea diferitelor condiții de 
interogare, în funcție de cerințele existente la un moment dat) 
Pregătirea diverselor rapoarte (presupune existența unor rapoarte predefinte care vor fi listate 
pe baza prelucrărilor efectuate într-o perioadă de timp sau posibilitatea stabilirii formatului 
raportului de către utilizator) 
Exercitarea unor funcții utilitare (lansate în execuție, de obicei, de către cel ce se ocupă de 
întreținerea sistemului şi constă în sortarea-resortarea fişierelor, ştergerea fizică a 
înregistrărilor, realocarea de spațiu pentru fişiere etc.) 
Întreţinerea continuă a sistemului de parole (prin care se oferă accesul autorizat utilizatorilor 
aplicaţiei) 

1.2.3.2 Sistemul DATORII 


Ca şi în cazul sistemului anterior, cel de evidenţă a datoriilor provenite din achiziţiile efectuate 


de firmă are ca scop: 

1. Tinerea continuă a evidenţei facturilor sau notelor/ordinelor de plată pentru a se şti sumele 
datorate fiecărui creditor. Fiecare factură se asociază cu un furnizor, iar fiecare furnizor specifică o 
anumită scadență (termen de plată), cum ar fi 10, 15, sau 30 de zile de la data facturării. Deseori, se 
folosesc sisteme de încurajare a plăţilor mai rapide, oferindu-se reduceri (discount-uri) dacă 
datornicii se încadrează în termenele specificate. 

2. Urmărirea nivelului creditului acordat de furnizori. Operaţiunea este corelată cu efectuarea 
plăţilor la timp, de aceea funcția urmărită va fi de atenţionare a celor ce trebuie să efectueze plățile, 
inclusiv de a le specifica termenele în care pot să obțină reduceri la plăți. 

3. Determinarea permanentă a resurselor financiare disponibile pentru efectuarea plăţilor şi, foarte 

important, ordinea în care să se execute acestea. 

Aplicațiile performante privind DATORIILE conțin în ele şi facilităţi de pregătire a cecurilor 
de plată sau a unor documente similare (dacă din punct de vedere legislativ acest lucru este permis), 
generându-se automat o înregistrare pentru fiecare plată făcută prin specificarea seriei cecului cu 
care s-a realizat plata. 

Cu ajutorul aplicaţiei sunt realizate o serie de tranzacţii, dintre care cel mai des întâlnite sunt: 
1. Prelucrarea datelor din facturile furnizorilor urmăreşte preluarea/memorarea datelor din 

facturile furnizorilor. De asemenea, se vor înregistra şi datele privind termenele de scandenţă, 
reducerile acordate de furnizori, penalitățile ce se aplică la întârzierea plăţilor etc. Prin 
înregistrarea facturii va creşte soldul furnizorilor (datoria organizaţiei). Dacă furnizorul nu 
există în fişierul nomenclator, se va crea o înregistrare specială în fişierele de tranzacţii pentru 
includerea lui ulterioară în fişierul nomenclator al furnizorilor. O altă modalitate de introducere 
a unui furnizor este similară cu cea întâlnită la aplicaţia creanţe (se va introduce mai întâi 
furnizorul în fişierul nomencaltor, după care vor fi preluate datele din factură). 

2. Autorizarea plăţii facturii, când se emit automat instrumentele de plată sau înregistrarea 
plăţilor de pe documentele de plată emise manual. În cazul operaţiunii ce poate fi complet 
automatizată, din măsuri de precauție, ea trebuie să se efectueze sub control, plățile fiind 
efectuate în mod individual, pentru fiecare furnizor şi factură în parte. Când operaţiunea se 
realizează manual, se vor culege datele de pe documentele de plată primite de la sistemul 
financiar. În ambele situaţii, operaţiunea de prelucrare urmăreşte actualizarea soldului 
furnizorilor (scăderea datoriei față de furnizor). Pot exista şi situaţii de compensări, când 
lucrurile devin ceva mai complexe şi trebuie să existe o legătură cu aplicaţia creanţe, intervenind 
documente specifice (cum ar fi procesul verbal de compensare). 

3. Prelucrările privind anumite operațiuni de reglare se folosesc pentru corectarea datelor 
introduse eronat în perioadele anterioare. Se acceptă chiar ştergerea unor facturi, dar numai 
pentru cei autorizați să efectueze o astfel de operaţiune şi când este necesară anularea unei 
facturi (de exemplu, refuzul la recepţie a unui lot de produse sau refuzul în totalitate). 

4. Regăsire facturi. Operaţiunea principală va consta în găsirea datelor despre o anumită factură a 
unui furnizor sau despre toate facturile neplătite. 

5. Regăsire furnizori presupune posibilitatea de interogare a datelor pentru obținerea informaţiilor 
privind datoriile faţă de un furnizor pe baza tuturor facturilor emise de acesta pentru organizaţie. 

Introducerea facturilor în sistem, la cele mai multe organizaţii, se efectuează zilnic; pe măsura 
sosirii lor sunt acceptate şi se preiau datele necesare aplicaţiei. 

Prelucrarea conturilor de datorii se poate realiza pe parcursul unei anumite perioade sau 
numai aproape de sfârşitul ei, astfel: 

e on-line când autorizarea operaţiunii este efectuată de persoane desemnate special, care vor lucra 
în sistem interactiv. Plăţile vor fi autorizate prin introducerea numărului facturii sau a 
numărului de referință a tranzacţiei, urmat de specificarea conturilor care intervin. Când datele 
sunt complete, se poate solicita fie obținerea unei situații a plăţilor, fie lansarea operaţiunii de 
pregătire a cecurilor de plată. 

e batch (pe loturi). Prelucrările sunt similare celor din aplicația creanţe, cu diferența că apar alte 
date şi derularea operaţiunilor se realizează într-o secvenţă ce presupune un control mai mare, 
datorită faptului că sunt implicate fondurile firmei. 

În cadrul aplicaţiei, pentru fiecare tranzacţie sunt folosite anumite date de intrare, aşa cum 

rezultă din tabelul 1.5. 

Tabel nr. 1.5 — Datele de intrare specifice aplicației DATORII 


Tranzacţii specifice aplicaţiei 
Date supuse prelucrării Facturi Autorizare | Operaţiuni de Regăsire Regăsire 
primite plată factură reglare facturi furnizori 

Data prelucrării x x xX 
Cod furnizor X X X X 
Nume furnizor x 
Adresa furnizor x 
Sold furnizor X X X X 
Număr factură xX X X X 
Data facturii x 
Data scadenței x x xX 
Procent reduceri x x X 
Procent penalități x X X 
Valoare factură x X X 
Număr document plată x 
Data plății x 
Valoare plătită X X 
Tip operațiune reglare” x 


Principalele fişiere ale aplicației DATORII sunt: 

Fişier tranzacţii privind facturile primite conţine detalii despre facturile primite în cursul 
perioadei curente; 

Fişier tranzacții privind plăţile este utilizat pentru păstrarea datelor privind plățile efectuate, pe 
baza cărora se actualizează soldul furnizorilor şi se determină plățile restante sau facturile 
neachitate cu termenul de scadență depăşit. Uneori, el conţine şi un istoric al plăţilor anterioare, 
ceea ce ar fi util aflării totalului aprovizionărilor de la un furnizor, precum şi facturile cu 
scadenţa peste un anumit număr de zile (de exemplu, mai mare 120 zile); 

Fişierul nomenclator. furnizor. În general, un astfel de fişier păstrează toate datele necesare 
identificării unui anumit furnizor, date ce sunt folosite în prelucrările privind actualizarea 
soldului furnizorilor atunci când se primesc facturi sau sunt efectuate plăţile, în funcție de 
scadenţă şi disponibilitățile financiare existente. Fişierul poate să aibă în structură următoarele 
atribute: Nume furnizor; Cod furnizor; Tip furnizor; Cod fiscal; Cont bancă; Banca; Adresa 
(Localitate, Judeţ, ţara, Cod poştal, Telefon), Sold precedent; Valoarea livrărilor în cursul 
perioadei; Sold curent 

În funcţie de nevoile existente la un moment dat pot fi obţinute rapoarte/situații, 


documentele principale, dintre care mai importante sunt: 


Situaţia necesarului de mijloace de plată scoate în evidenţă facturile care au termenul de 
scadență imediat, precum şi valoarea de plată; 

Registrul cecurilor emise/ordinelor de plată listează, în ordine cronologică sau după codul 
furnizorului, datele privind plăţile efectuate într-o perioadă de timp şi documentele utilizate 
pentru realizarea plăţilor; 

Cecuri/Ordine de plată ca documente utilizate pentru efectuarea plăţilor către furnizori pentru o 
anumită factură, în măsura în care aplicația permite generarea automată a documentelor; 

Sinteza obligaţiilor de plătit prezintă toate datoriile firmei față de furnizori, indiferent de 
termenul de scadență, pentru furnizorii al căror sold este diferit de zero; 

Sinteza obligațiilor de plată cu termenul de scadenţă depăşit; 

Sinteza obligațiilor de plată ce depăşesc o anumită valoare; 

Situaţia furnizorilor (alfabetică, după cod etc.) 


* Tipul operaţiunii de reglare: suplimentarea sau diminuarea sumei datorate, ca urmare a unor modificări apărute în 


factura furnizorului sau în documentele de plată, modificarea termenului de scadență, anularea unei facturi ş.a. 

Sistemul datoriilor este similar, ca structură, cu sistemul creanţelor, care însă urmăreşte să asigure o mai 
mare protecţie a datelor, în special cele care privesc efectuarea plăţilor. Aplicațiile specifice datoriilor au în 
structura lor programe care urmăresc realizarea următoarelor activităţi: 

e  Întreținerea fişierului nomenclator FURNIZORI (adăugarea de noi clienţi, modificarea datelor 
existente sau ştergerea furnizorilor, dar numai dacă pentru acei furnizori nu mai sunt 
înregistrate facturi neplătite); 

e Introducerea datelor despre tranzacţii (facturile primite sau plăţile efectuate, dacă se bazează 
pe documente emise manual); 

e  Emiterea documentelor de plată dacă acestea se realizează automat. Într-un sistem tipic, 
secvențele activităților privind plățile sunt: 
> Listarea sau afişarea facturilor de plătit. 
> Revizuirea facturilor de plătit sau scoase la plată şi autorizarea plăţii. 
> Confirmarea autorizării prin: 

- introducerea sumei de plată (suma implicită este totalul facturii); 
- introducerea sau confirmarea conturilor corespunzătoare operațiunii de plată; 
- introducerea numărului cecului de plată, dacă sistemul n-o face automat. 
> Tentativele de confirmare la plată a facturilor inexistente sunt respinse. 
> Fiecare operaţiune de plată este analizată de sistem pentru a se asigura că suma de plătit este 
egală cu sumele trecute în conturile corespondente generate de înregistrarea contabilă 
corespunzătoare. 

>  Cecurile sau documentele de plată sunt tipărite automat de sistem. 

>  Soldurile conturilor de datorii sunt reglate cu plățile efectuate. 

e Validarea datelor introduse (verificarea datelor introduse pe baza unor condiţii economice, 
cum ar fi limita de creditare, reducerile ce pot fi obținute, termenul de scadență, sau reguli 
matematice, ca de exemplu soldul furnizorului să nu fie negativ); 

e Corectarea erorilor ce apar în tranzacții (asemănător cu modulul din aplicaţia creanţe, cu 
precizarea că urmărirea şi verificarea corecţiilor se face, în special, la plăți şi la soldul 
furnizorului); 

e Pregătirea datelor solicitate prin operaţiuni de interogare identic cu sistemul creanţelor; 

e Pregătirea diverselor rapoarte presupune aceleaşi aspecte ca şi în cazul creanţelor; 

e Exercitarea unor funcții utilitare identic creanţelor; 

e  Întreținerea continuă a sistemului de parole prin care se urmăreşte şi asigurarea unor niveluri 
diferite de acces la date, în funcţie de dreptul de autorizare la plată şi de efectuare a 
modificărilor asupra soldului furnizorilor sau ştergerii unei facturi sau unui furnizor. 


1.2.2.3 Sistemul STOCURI 


Sistemul STOCURI are ca scop de bază asigurarea unei gestiuni eficiente a investiţiilor în 
produse şi mărfuri, urmărindu-se un control riguros asupra stocurilor. Informațiile existente în 
sistem vin în sprijinul derulării unor operațiuni economice, de care depind, într-o mare măsură, 
bunul mers al unei firme. Astfel, se lansează comenzi către furnizori, se acceptă comenzi ale 
clienţilor, se iau măsuri în situațiile excepționale (stocuri fără mişcare, stocuri supranormative, 
stocuri de siguranță ş.a.). Toate acestea constituie şi importante elemente ce vin în sprijinul 
procesului decizional privind capacitatea de producție, necesarul de aprovizionat, necesarul de fond 
de rulment, produse solicitate de clienţi şi care nu existentă în stoc ş.a. 

Principalele tranzacţii ce apar în majoritatea aplicaţiilor din firmele de producție, prestări 
servicii sau de comerț sunt: 

1. Tranzacţii de reducere a stocurilor: ceea ce se scoate din depozit se scade din stocul curent 
pentru a se stabili noul stoc, fie pe baza bonurilor de consum, în cazul stocurilor de produse 
destinate producție, fie pe baza dispoziţiei de livrare (facturii, avizului de expediţie), în situația 
produselor şi mărfurilor supuse procesului vânzării; 

2. Tranzacţii de sporire a stocurilor: prin noi aprovizionări sau din producţie. Datele necesare 
prelucrării sunt preluate de pe bonurile (notele) de predare a produselor din secţiile de producţie 
(pentru produsele obținute în interiorul organizației) sau de pe notele de intrare-recepție, pentru 

cele achiziţionate. Se vor urmări, de asemenea, metodele de evaluare a stocurilor (LIFO-Last 
Input First Output, FIFO-First Input First Output, CMP-Cost Mediu Ponderat), pentru 
asigurarea înregistrării corecte a preţurilor în fişierul nomenclator al stocurilor; 

3. Consultare articol: se examinează o anumită înregistrare pentru a-i afla stocul curent sau pentru 
vizualizarea altor informaţii; 

4. Prelucrare operaţii de reglare: se corectează unele date eronate din operațiunile anterioare, se 
adaugă sau se şterg unele poziții, numai în condiţiile în care acel articol nu este supus vreunei 
restricții (are încă stoc sau stocul trebuie să fie mai mare de o anumită cantitate, în cazul în care 
se foloseşte stoc de siguranţă). 

Prelucrarea se poate realiza: on-line; batch (pe loturi). 

Fiecare tranzacție enumerată foloseşte date diferite, după cum este prezentat în tabelul 1.6. 
Tabel nr. 1.6 — Datele de intrare specifice aplicaţiei STOCURI 


Tranzacţii specifice aplicaţiei 
Date supuse prelucrării Reducere stocuri Sporiri Consultare articol Operaţiuni de 
stocuri reglare 
Cod articol x x X X 
Denumire articol x x 
Unitate de măsură x x xX 
Tip document x x 
Număr document x x 
Data document x x 
Cantitate x X X X 
Preţ xX xX X 
Tip operație efectuată“ x x 
Stoc curent X 
Tip operațiune reglare” X 


În cadrul aplicației STOCURI, se apelează la următoarele categorii de fişiere: 

e Fişier nomenclator de stocuri, care poate să conțină principalele date de identificare a fiecărui 
element de stoc, respectiv: Cod articol, Denumire articol, Unitate de măsură, Stoc precedent, Rulaj, 
Stoc curent, Prețul de aprovizionare, Prețul de vânzare; 

e Fişierul intrări produse înregistrează intrările de stocuri, prin prelucrarea datelor de pe 
documentele specifice, urmând, ca pe baza operațiunilor înregistrate, să fie actualizat stocul şi 
prețul de aprovizionare; 

e Fişierul ieşiri produse înregistrează ieşirile de articole pentru actualizarea stocurilor, prin 
diminuarea lor. 

De asemenea, pot să apară ca necesare legăturile cu fişierele din aplicația DATORII şi 
CREANTE, pentru cunoaşterea cu exactitate a furnizorilor de produse sau a clienților care au 
solicitat produsele livrate, informații care, de regulă, se obțin sub forma rapoartelor în cadrul 
sistemului de raportare către conducere (MIS). 

Pe baza datelor înregistrate în fişiere şi tranzacţiilor de prelucrare a datelor pot fi obținute 
următoarele rapoarte/situații şi documente: 

e Situația stocurilor, reliefează, pe fiecare articol în parte, cantitatea, opțional şi valoarea, 
existentă la un moment dat în unitate; 

e Lista furnizorilor prezintă pentru fiecare articol de stoc furnizorul/furnizorii de la care a fost 
cumpărat, pentru a se şti de unde este posibil să se facă noi achiziţii în viitor; 

e Lista unor comenzi ale clienților ajută la identificarea cererilor de produse, la un moment dat; 


* Tip operaţie efectuată se referă la modalităţile în care stocurile s-au redus (consum sau vânzare), respectiv au sporit 
(din producție sau prin cumpărare). 

* Tipul operaţiunii de reglare: suplimentarea sau diminuarea stocului, ca urmare a unor modificări apărute în facturile 
furnizorilor sau cele emise clienților, anularea facturilor, modificarea preţurilor, modificarea cantităților primite/date 
de la/în producţie ş.a. 

e Situaţia recepțiilor de valori materiale scoate în evidenţă intrările de articole, într-o perioadă de 
timp, prin cele două forme: cumpărare sau producție proprie; 

e Raport privind modificările de preţuri este folosit pentru a avea controlul asupra schimbărilor 
intervenite în elementul de cuantificare valorică a stocurilor, urmărind prezentarea articolelor 
de stocuri la care s-au operat modificările, precum şi data la care s-au efectuat; 

e Balanța analitică a stocurilor scoate în evidenţă, pe fiecare cont analitic de valori materiale, 
mişcările valorice din cursul unei perioade de gestiune; 

e Situația stocurilor fără mişcare este un raport de excepție pe baza căruia se evidenţiază data 
ultimei intrări sau ieşiri a unor articole la care s-a constat că o perioadă mai mare de timp 
(stabilită la nivel de conducere) nu s-a modificat stocul, precum şi cantitatea existentă. 


Programele specifice sistemului STOCURI sunt similare cu cele descrise în cadrul aplicaţiilor 
anterioare, urmând a fi detaliate doar cele care prezintă particularităţi şi enumarate cele identice: 


e  Întreținerea fişierului nomenclator STOCURI (adăugarea de noi articole, modificarea datelor 
existente sau ştergerea articolelor); 

e Introducerea datelor despre tranzacţii (facturile primite cu notele de intrare recepţie aferente, 
notele de predare primite de la secţiile de producție, notele de returnare de la clienţi pentru 
produsele refuzate, facturile emise sau alte documente specifice vânzărilor, bonurile de consum 
pentru articolele date în consum); 

e Validarea datelor introduse (verificarea datelor introduse pe baza unor condiţii economice, 
cum ar fi limita de stoc ce trebuie să existe în unitate sau stocul de siguranță, sau reguli 
matematice, ca de exemplu stocul unui articol să nu fie negativ); 

e Corectarea erorilor ce apar în tranzacții; 

e Pregătirea datelor solicitate prin operaţiuni de interogare; 

e Pregătirea diverselor rapoarte; 

e Exercitarea unor funcții utilitare; 

e  Întreținerea continuă a sistemului de parole. 


1.2.2.4 Sistemul COMENZILOR 


Sistemul are drept scop prelucrarea comenzilor primite de la beneficiari. Prin aplicaţie se urmăreşte să 
se identifice care produse sunt solicitate, dacă ele pot fi onorate şi în cât timp, dacă beneficiarul care solicită 
produsele se încadrează în limita de creditare. Aplicația trebuie să descopere şi eventualele erori din 
solicitările clienţilor (preţuri eronate, articole inexistente ş.a.) 

Comenzile trebuie să fie prelucrate după aceleaşi reguli ca şi în cazul celorlalte operaţiuni 
economice ale unei firme, respectiv cât mai simplu şi cât mai rapid. De asemenea, o bună 
prelucrare a lor duce la sporirea vitezei de rotație a capitalului şi la gestionarea raţională a spațiilor 
de depozitare. 

Informaţiile conținute de acest sistem ajută la efectuarea multiplelor analize: 

e ce produse se vând cel mai bine? 

e cine cumpără mai mult? 

e când cumpără? 

e ce cantități? 

Tranzacţiile care se regăsesc în acest sistem sunt: 

e Prelucrare comenzi: presupune intorducerea datelor de pe comenzile primite şi verificarea 
existenței produselor sau a altor reguli economice pentru a se accepta sau nu comenzile 
beneficiarilor. 

e Interogare comenzi: consultarea comenzilor anterioare pentru a se analiza modul de livrare a 
produselor, timpul dintre acceptarea comenzilor şi onorarea lor. 

e Modificare comenzi: editarea sau ştergerea comenzilor existente în situația în care beneficiarul 
anulează comanda sau când organizaţia nu o poate onora. 

e Întreţinere fişiere: adăugarea sau modificarea înregistrărilor din fişierele nomenclator din 
sistemul de prelucrare a comenzilor, printre care figurează fişierul nomenclator al clienților, 
fişierul nomenclator vânzători, precum şi tabelele de prețuri şi taxe (TVA). 

Preluările de date privind o comandă se referă la datele despre client şi despre produsele 
comandate, eventual vânzător. 
Prelucrările din cadrul sistemului constau în următoarele operațiuni: 

e numărul şi data comenzii se atribuie de către sistem, iar, pe baza codului clientului, se adaugă 
informațiile despre acesta; 

e nu toate elementele necesare sunt introduse de la tastatură de către operatori, unele dintre ele 
regăsindu-se în fişierele altor aplicaţii. De exemplu din fişierul nomenclator al clienților se pot 
prelua, folosind ca element de legătură codul clientului, următoarele date: nume client, adresa, 
adresa la care să se expedieze mărfurile; 

e dacă beneficiarul doreşte să se efectueze transportul la o altă adresă, operaţiunea este posibilă; 

e corpul principal al comenzii conține date despre articolele comandate. Cererile clienţilor se 
exprimă prin numele produselor sau descrieri ale acestora, situație în care trebuie să intervină o 
persoană autorizată pentru introducerea corectă a codului. Restul datelor se preiau din fişierul 
nomenclator de stocuri. Cantitatea se introduce de la tastatură, iar valoarea se determină 
automat. 

Prelucrările pot mult mai complexe, în funcție de cerințele sistemului, putând fi fi adăugate, 
astfel, noi performanţe, cum sunt: 


° acceptarea, dar păstrarea în fişiere distincte, a comenzilor de produse inexistente; 
. listarea punctelor de depozitare a sortimentelor de mărfuri; 

e calcularea comisioanelor aferente vânzărilor efectuate; 

° stabilirea reducerilor de prețuri în funcție de cantitățile comandate; 

° stabilirea costului comenzii şi profitului corespunzător; 

° pregătirea documentelor de expediție ş.a. 


Aplicația apelează la o serie de fişiere proprii, dar, aşa cum s-a văzut, şi la fişiere specifice 
altor sisteme. Astfel, sistemul de prelucrare a comezilor poate să aibă în structura proprie 
următoarele tipuri de fişiere: 

e Fişierul comenzilor, care conține toate datele de identificare ale comenzii, respectiv: Număr 

comandă, Data comenzii, Cod client, Loc transport, Adresă destinație (Localitate, Judeţ, ţara, 

Cod poştal), Cod articol, Cantitate, Procent reducere, Cotă impozite/taxe, Termeni livrare, Data 

transportului, Transportat prin, Vânzător; 

e Fişierul vânzători, folosit pentru identificarea volumul vânzărilor pe fiecare agent de 

vânzare, pentru a se stabili coeficienții necesari determinării comisioanelor acestora; 

e Tabele pentru taxe sau reduceri de prețuri, utilizate la calculul diferitelor sume ce rezultă 

din aplicarea unor politici de prețuri ale firmei sau pentru determinarea sumelor privind TVA-ul 

sau alte taxe şi impozite, în funcție de articolele solicitate de clienți. 

Atunci când se lucrează şi cu aplicațiile STOCURI şi CREANȚE, se pot folosi datele din fişierele 
nomenclator ale acestora, conform schemei: 


Deschidere 
comenzi 


Conturi de 
creanţe 


Verificare Verificare existență 
limită de cantitate în stoc. Acceptare 
creditare client Actualizare stoc comandă 


Comandă 
confirmată 


Comenzi 
de la clienţi 


Fig. 1.4 Integrarea aplicaţiilor COMENZI, STOCURI ŞI CREANŢȚE 


Sistemul poate să pună la dispoziţie următoarele rapoarte/situații sau documentele 
principale: 

Documente şi formulare: Confirmare comandă; Factura; Aviz expediție; Documente de 
transport (opţional); Înştiinţare comenzi neonorate (opţional); Înştiinţare articole refuzate 
(opţional) ş.a. 

Rapoarte despre comenzi: Comenzi în curs; Articole comandate; Articole inexistente, dar 
comandate; Situația comenzilor pe clienţi; Situația comenzilor pe vânzători; Situaţia reducerilor 
de preţuri ş.a. 

Listări fişiere: Lista clienți; Lista vânzători; Lista produse; Lista stocuri curente. 


1.2.2.5 Sistemul de gestiune a resurselor umane 


Scopul sistemului constă în înregistrarea datelor privind salariaţii unei organizații, 


identificarea potenţialilor angajaţi pe diferite posturi, stabilirea modului de plată a drepturilor 
salariale, urmărirea aptitudinilor, performanțelor şi pregătirii lor, oferirea sprijinului în dezvoltarea 
carierei profesionale. 


Tranzacţiile de prelucrare din cadrul sistemului urmează acelaşi traseu al unei persoane din 


momentul în care este angajat de către o organizaţie şi până o părăseşte. In aceste condiţii, putem 
întâlni, în cele mai multe cazuri, următoarele tranzacții: 


e Înregistrarea datelor privind personalul, presupune preluarea datelor din documentele de 
angajare a celor care sunt noi angajați sau din deciziile de promovare sau transfer pentru cei 
care au participat la diferite modificări de posturi sau de funcții. În aceasPentru ieşirile de 
resurse umane se folosesc notele de transfer, dosarul de pensionare sau deciziile de concediere. 
În cadrul acestei tranzacţii se umăreşte identificarea posturilor vacante sau posturilor desființate 
din structura de personal a firmei. De asemenea, are loc fie transferul înregistrării din fişierul 
nomenclator de personal într-un fişier istoric, fie prin crearea unui câmp distinct, prin care se 
evidenţiază starea salariatului (angajat, concediat, pensionat, transferat ş.a.); 

e Înregistrarea orelor lucrate pe baza fişelor de pontaj sau a foilor colective de prezenţă, prin 
care se determină numărul orelor ce vor fi luate în calcul la stabilirea salariilor pentru o lună. 
Poate să apară situația în care stabilirea salariilor se face pe baza normei de muncă, caz în care 
se vor folosi fişele de manoperă. 

e Calcul drepturi salariale se particularează în funcție de modul de plată al fiecărei 
organizații, respectiv chenzina I şi II sau o singură dată pe lună. Prin această operațiune se 
determină drepturile pentru fiecare angajat, ca şi obligaţiile de plată ale acestuia, fie sub forma 
impozitelor şi contribuţiilor, fie sub forma reținerilor datorate către firme sau bănci. 

e Urmărire perfomanțe salariaţi se particularizează de la o firmă la alta, în funcție de 
specificul obiectului de activitate şi de criteriile de evaluare stabilite la nivelul politicii de 
personal. De exemplu, în vânzări criteriile de perfomanţă pot fi cele referitoare la volumul 
vânzărilor aferent unui agent de vânzări, numărul comenzilor preluate, total încasărilor pe un 
client etc. Pe baza evaluărilor de performanţe conducerea poate stabili nivelul salariului pentru 
fiecare angajat, posibilităţile de promovare, necesetitățile de instruire ş.a. 

e Înregistrarea pregătirilor profesionale şi a instruirilor la care au participat salariaţii, care 
preia datele referitoare la programul de îmbunătăţire a aptitudinilor profesionale ale salariaților. 
e Prelucrare operaţii conturi de reglare prin care se corectează unele date eronate din 
operaţiunile anterioare, se adaugă sau se şterg unele poziţii, numai în condițiile în care acea 
înregistrare nu este supusă vreunei restricții (un angajat aflat în concediu medical, pensionat pe 
caz de boală, disponibilizat temporar, detaşat sau trebuie respectate unele prevederi din 
legislația muncii privind păstrarea datelor). 

Prelucrarea datelor se realizează, în majoritatea cazurilor, pe loturi, excepţie făcând, de 


exemplu, situația recrutărilor online de personal sau preluărilor automate de pontaje. 


Datele utilizate în procesele de prelucrare sunt prezentate în tabelul 1.7. 


Tabel nr. 1.7 — Datele specifice aplicației de gestiune a resurselor umane 


Date supuse prelucrării Tranzacţii specifice aplicaţiei 

Înreg. date Înreg. ore Calcul Urmărire Înreg. Operaţiuni 

privind lucrate drepturi performanțe pregătire de reglare 
personalul salariale şi instruire 
Marca salariat x x x x x x 


CNP 
Nume şi prenume 
Adresa 


Data naşterii 


Starea civilă 


Număr persoane întreţinere 


Data angajării 


Vechime în muncă 


Funcție 


Meserie 


pac 
DD | | [x 
pac 


Loc muncă 


Salar de angajare 


d [pe a | 


Procent avans 


d [pe |< | 


Cod reţineri 


Denumire rețineri 


Unitate creditoare 


Suma datorată 


D= | x m x x x x x x x x x x x x x x 


Număr legal zile concediu 
odihnă 
Tarif ore suplimentare 


Cod sporuri 


Pa 
Pa 


Denumire sporuri 


De pe | | 


Procent sporuri 


Grila impozitare 


Cod contribuţii 


Denumire contribuţii 


Procent contribuții 


Număr ore lucrate 


Număr ore suplimentare 


d | XX | x x x | 


Număr zile concediu 
medical 
Stare angajat x X X X 


Tip operațiune reglare“ X 


În cadrul sistemului de gestiune a resurselor umane, se folosesc ca fişiere: 

e Fişier nomenclator de personal, care poate să conțină principalele date de identificare a fiecărui 
salariat, respectiv: marca, nume, prenume, CNP, data anagajării, data naşterii, stare civilă, adresa, 
vechime în muncă, salar de angajare, cod loc muncă, cod meserie, stare angajat; 

e Fişierul sporuri înregistrează categoriile de sporuri ce pot fi acordate, în funcție de locul de 
muncă, funcție, legislație. De obicei, acestea sunt actualizate pe baza coeficienţilor prevăzuţi în 
legislația muncii, dar şi de politica de personal. Un astfel de fişier poate conține atributele: cod 
sporuri, denumire sporuri, procent; 

e Fişierul rețineri înregistrează datoriile salariaților față de alte organizaţii, preluând datele de pe 
diferitele contracte de credite, documentele prin care se solicită popriri sau decizii de imputare. 


* Tipul operațiunii de reglare: schimbarea numelui unui salarit, ca urmare a unor modificări apărute în starea civilă, 
modificarea vechimii în muncă, a numărului de persoane în întreţinere, a salariului de angajare, a numărului legal de 
zile de concediu de odihnă ş.a. 

Fişierul are în structură atributele marcă, cod reţinere, denumire reţinere, suma de reținut, suma 

reținută. 

e Fişierul pontaje în care sunt înregistrate lunar sau chenzinal numărul de ore efectiv lucrat de 

fiecare salariat, având în structură marca, ore normă de bază, ore suplimentare, ore de nopate, 

concediu medical, concediu de odihnă, număr ore de învoire, număr ore absenţe nemotivate. 

e Fişierul calcul salarii în care se înregistrează lunar toate datele privind calculul salariului pe 

luna curentă, atât drepturile, cât şi reținerile legale sau alte rețineri, pentru fiecare salariat. 

Conţinutul fişierului este: marca, salariu de angajare, tarif orar, tarif ore suplimentare, sporuri, 

avans, salar bază de calcul, contribuţia la asigurări sociale, contribuția la pensia suplimentară, 

contribuţia la fondul de şomaj, cheltuieli profesionale, venit net, deducerea de bază, alte deduceri, 
venit bază de calcul, impozit salar net, alte rețineri, rest de plată. 

e Fişier evaluare perfomanţe înregistrează criteriile de evaluare pentru fiecare loc de muncă, 

respectiv meserie, în funcție de care se determină pentru fiecare salariat, la perioade de timp 

stabilite de către conducere, a rezultatelor obţinute; 

e Fişier înregistrare cursuri de instruire şi pregătire profesională trebuie să suprindă toate 

programele la care au participat salariaţii, indiferent dacă acestea au fost organizate de către 

organizație sau au fost urmate în nume propriu de către salariați. 

Fişierele au fost prezentate într-o manieră simplă, deoarece, în realitate, în funcție de 
particularitățile fiecărei organizaţii, acestea pot fi mult mai complexe şi mult mai numeroase. Din 
fericire, există numeroase firme specializate în dezvoltarea de software specializat atât pentru 
partea de evidenţă a salariaţilor şi de calcul a drepturilor salariale, cât şi pentru componenta de 
evaluare a performanţelor şi de pregătire profesională. 

Principalele rapoarte/situaţii şi documente care sunt obţinute la nivelul sistemului de 
gestiune a resurselor umane sunt cele obligatorii de punct de vedere legal, dar şi altele plecând de la 
necesitățile pe care le are conducerea unei organizații. Astfel, putem întâlni: 

e State de salarii pentru determinarea drepturilor salariale ale angajaţilor, dar şi pentru 
Justificarea cheltuielilor cu salariile efectuate; 

e Lista de avans chenzinal prezintă pentru fiecare angajat avansul pe luna curentă, dacă la nivelul 
firmei se practică un astfel de sistem de plată; 

e Lista reținerilor ajută la virarea sumelor în contul diferiților creditori ai salariaţilor (bănci, 
instituţii ale statului ş.a.), precum şi la verificarea sunmelor reținute din salarii şi actualizarea 
sumelor datorate; 

e  Rapolări statistice către instituţii ale statului privind numărul de salariaţi, nivelul salariilor, 
numărul angajaților cu studii medii, superioare, situaţia salariaţilor fără calificare etc.; 

e Fişele fiscale I şi II pentru justificarea reţinerilor din salarii în contul impozitului pe venitul 
global sau pentru regularizarea impozitului reținut. 

e Situaţia ocupării pe funcţii şi meserii pentru a identifica excedentul sau deficitul de forță de 
muncă; 

e Lista salariaţilor ce au copii sub 14 ani, pentru a li se oferi cadouri pentru Crăciun, ziua 
copilului sau cu alte ocazii stabilite de către conducerea organizaţiei sau de către sindicat (dacă 
există); 

Programele specifice sistemului de resurse umane prezintă multe praticularități față de cele descrise 
anterior, dar şi multe asemănări. Întrucât sistemul de gestiune a resurselor umane este poate cel mai complex 
la nivelul sistemelor de prelucrare a tranzacţiilor, nu vom face decât să enumerăm câteva dintre programele 
cele mai importante: 

e  Întreținerea fişierului nomenclator de personal (adăugarea de noi salariaţi, actualizarea datelor 
privind salarul de nagajare pe baza contractelor de muncă negociate, a funcțiilor sau locurilor 
de muncă ocupate, a persoanelor afalate în întreţinere sau ştergerea înregistrărilor); 

e Introducerea datelor despre numărul de ore efectuate într-o perioadă de timp (preluarea 
datelor de pe fişele de pontaj sau foile colective de prezență, a datelor privind concediul de 
odihnă sau concediile medicale); 

e Actualizarea fişierelor de sporuri, reţineri, a grilei de impozitare şi a celor privind alte obligaţii 
de plată ale salariaţiilor; 

e Validarea datelor introduse (verificarea datelor introduse pe baza unor condiţii economice, 
cum ar fi limita numărului de ore suplimentare ce pot fi efectuate într-o perioadă de timp, a 
numărului de absenţe motive sau nemotivate); 

e Corectarea erorilor ce apar în tranzacții; 

e Pregătirea datelor solicitate prin operațiuni de interogare; 

e Pregătirea diverselor rapoarte; 

e Exercitarea unor funcții utilitare; 

e  Întreținerea continuă a sistemului de parole. 


1.2.2.6 Sistemul de gestiune a producţiei 


Scopul sistemului îl constituie asigurarea planificării, realizării şi controlului producției pe 
baza solicitărilor de produse şi a capacităților de producție existente. 

În cadrul sistemului se disting trei tranzacţii de bază, care urmăresc ciclul unui proce de 
producție, şi anume: 

e Planificarea producției prin care se urmăreşte culegerea datelor de la departamentele tehnice 
pentru stabilirea consumului de materii prime, materiale, de la cele comerciale pentru 
comenzile primite de la clienţi şi termenel de livrare, precum şi pentru cunoaşterea tendinţelor 
de pe piaţă. La planificarea producției se mai iau în calcul şi o serie de situații primite de la 
sistemul de stocuri pentru cunoaşterea cu exactitate a existentului în stoc pentru lansarea 
comenzilor de aprovizionare. În plus, mai apar date referitoare la standardele de calitate ce 
trebuie respectate. 

e Lansarea producţiei presupune culegerea datelor privind consumul normat de materii prime, 
materiale, normele de manoperă, cantitățile de produse ce urmează a fi obținute. 

e Urmărirea producției realizează culegerea datelor privind situaţia livrărilor de produse finite şi 
a producției ambalate, consumurile efective de materii prime, materiale şi manoperă, 
determinarea cheltuielilor directe de producție. 

Prelucrarea datelor se face, în cele mai multe cazuri, în regim bach processing, dar şi online, 
atunci când se fac livrări direct din fluxul de fabricaţie sau ciclul de producţie nu este de durată. 

Sistemul intră în legătură cu aplicaţiile privind gestiunea stocurilor şi cea de prelucrare a 
comenzilor de la clienţi, întrucât multe din informațiile deţinute de cele două sunt suportul 
planificării producției. De asemenea, pe baza informaţiilor puse la dispoziție de sistemul de 
producție se actualizează stocurile, atât prin creşterea lor atunci când sunt obținute produsele finite, 
cât şi prin scăderea lor pe măsură ce sunt sunt consumate în procesul de producţie materii prime şi 
materiale. Ca atare, principalele fişiere cu care operează sistemul sunt fişierul nomenclator de 
stocuri Şi fişierul comenzilor primite. Alături de ele pot să apară şi fişiere specifice, cum ar fi: 

e  Fişierul normelor tehnice de consum ce conţine datele privind consumurile normate materiale 
şi de manoperă, în funcție de care se determină încadrarea producției în norme, pe baza 
consumurilor efective. 

e Fişierul producţiei zilnice care înregistrează, pe faze de fabricaţie, toate produsele, 
semifabricatele, produsele neterminate, rebuturilor. 

Principalele rapoarte/liste şi documente obținute în cadrul sistemului de gestiune a producției 
sunt: 

e Raport producţie care evidențiază cantităţile de produse finite obținute, fiind folosit şi ca 

suport pentrz întocmirea bilanţului producției la sfârşit de perioadă sau la finalizarea unui ciclu 

de producție; 

e  Decontare producție prin care este prezentată producția ambalată în vederea calculării 

valorii producției globale şi justificării consumului de ambalaje şi manoperă; 

e Raport prin valoarea producției globale utilizat pentru urmărirea producţiei şi determinarea 

coeficienţilor de acordare a salariilor; 

e Registrul de evidenţă a producției în care sunt evidenţiate producţia zilnică de produse pe 
fiecare sortiment; 

e Registru de evidență a livrărilor prin care sunt prezentate livrările zilnice, precum şi 
stocurile de la început şi sfârşit de lună. 


1.2.2.7 Sistemul contabilităţii generale 


Sistemul contabilităţii generale leagă toate celelalte activități contabile pentru a scoate în relief 
efectul lor asupra unităţii economice. Scopul lui este de a ajuta la centralizarea tuturor tranzacţiilor 
financiare-contabile ale unui organism, pentru a sintetiza şi scoate în relief modificările de active, 
obligaţii şi venitul net al firmei. Sistemul este proiectat pentru a se putea urmări evoluția financiară 
a acesteia. 

Când se proiectează un astfel de sistem, elementul esenţial îl constituie planul de conturi, prin 
prisma componentelor de bază şi a sistemului de simbolizare a conturilor, pe clase, grupe, conturi 
sintetice de grad 1, de grad 2 ş.a.m.d. 

De regulă, aplicațiile contabile sunt concepute astfel încât să rezolve problemele unei clase de 
conturi, fie în totalitate, fie în parte, prin crearea situaţiilor de sinteză. 

Principalele sinteze ale contabilităţii (ieşiri) sunt: 

e Bilanţul 

e Contul de profit şi pierdere 

Cele mai multe sisteme de contabilitate generală sunt integrate cu alte sisteme de urmărire a 
înregistrărilor contabile ale unui organism. Ele preiau datele din CREANȚE, DATORII, SALARII, 
dar, în funcție de concepția sistemului, ele pot procura, pe căi diferite, datele şi din CASA- 
BANCA, STOCURI, COMENZI-BENEFICIARI. 

Operațiunile detaliate sunt preluate de aplicațiile contabile amintite, însă, prin sistemul de 
contare în cartea mare, ele ajung în conturile sistemului contabilităţii generale, prin totalurile 
acestora. 

Tranzacţiile din sistemul contabilităţii generale sunt diferite de cele aflate în alte aplicații 
contabile, deoarece primele nu conţin informaţii despre tranzacții economice propriu-zise, ci ele 
sunt înregistrări-în-jurnale, sinteza datelor despre creanţe, datorii ş.a. Cea mai mare parte a datelor 
se transferă automat prin preluarea totalurilor din fişierele descrise anterior. 

Sistemul contabilităţii generale schimbă atât totalurile perioadei curente, cât şi pe cele anuale. 
După cum s-a menţionat anterior, scopul său este de a urmări activitatea organizaţiei sub aspect 
financiar-contabil. 

Activitățile proceselor sistemului contabilităţii generale sunt (fig. 1.5): 

e Preluarea în conturile din cartea mare a totalurilor din fişierele celorlalte aplicaţii contabile. 

e Efectuarea manuală a unor contări în jurnalele contabile. 

e Obţinerea balanței de verificare. 

e Pregătirea situației conturilor din cartea mare. 

e Pregătirea rapoartelor financiar-contabile ale perioadei. 

e Pregătirea sistemului pentru deschiderea perioadei contabile viitoare (închiderea conturilor 
anului curent, dacă perioada curentă este ultima din anul fiscal). Pentru închiderea conturilor 
perioadei, totalurile lunii curente pentru unele poziţii, cum ar fi venituri şi cheltuieli, trebuie să 
fie zero, iar sumele cumulate (total sume) de la începutul anului trebuie să fie repuse pe valoarea 
zero. 

Sistemele contabilităţii generale (SCG) sunt organizate în diverse moduri. De regulă, SCG 
trebuie să asigure posibilitatea cunoaşterii tuturor conturilor unei organizații, precum şi ale 
componentelor acesteia, dacă sunt sisteme descentralizate. De asemenea, trebuie să ofere condiţiile 
de lucru pentru operarea în jurnale. Operațiunile de transfer din alte aplicații în jurnale trebuie să se 
afle sub controlul unui program special. 

Pentru cunoaşterea situaţiei unui cont, prin interogare, este necesară prezenţa altui program. 
Acesta trebuie să solicite utilizatorului parola, simbolul contului pentru a se verifica dacă 
interogarea este autorizată. 

Transfer sume 
din conturi de 


Transfer sume 
din conturi de 


SALARII 


CREANŢE DATORII 


Transfer sume 
din 
Registrul-Jurnal 


Ștergere 
tranzacţii 


a——| Modificare 
tranzacţii 


Închidere 
perioadă 


Prelucrări curentă 


sfârşit de 
perioadă 


Obținere 
rapoarte 
financiare 


Situaţie venituri 
şi cheltuieli 
Cont de profit 
şi pierderi 


Situaţii de control 


Jurnal operaţii 


Analiza situaţiei 
conturilor 


Bilanţ 


Balanţă de 
verificare 


Fig. 1.5 Activităţile sistemului contabilităţii generale 


Un program special efectuează operaţiunile de închidere, respectiv de deschidere ale perioadei 
de gestiune. 
Un sistem al contabilităţii generale trebuie să ofere cel puţin următoarele liste/rapoarte sau 
deoumente: 
e Lista planului de conturi (pe simboluri şi nume); 
e Situația operațiunilor contabile ale perioadei pe conturi, sume, corecții efectuate; 
e Situaţia conturilor, fie a tuturor conturilor, fie a celor solicitate — cu solduri inițiale, rulaje în 
cursul perioadei, sold final; 
e Balanța de verificare; 
e Bilanţul, 
e Contul de profit şi pierdere; 
e Situaţii financiare comparative (de regulă, faţă de perioadele anterioare); 
e Situaţia veniturilor şi cheltuielilor pe componente organizatorice. 


1.2.2.8 Sistemul informaţional de marketing 


Componentele sistemului informaţional de marketing (SIM), care se încadrează, de fapt, în 
categoria sistemelor de informare a conducerii, rezultă din obiectivele acestui sistem: 

e managementul întregului proces de marketing; 

e sprijin direct al activităţilor de vânzare şi al personalului din domeniul desfacerii; 

e identificarea timpurie a noilor produse sau tipuri de servicii solicitate pe piață; 

e stabilirea unor prețuri competitive, fără să afecteze nivelul prevăzut al profitului; 

e controlul costurilor activităților de marketing; 

e analiza eficienţei marketingului. 

Principalele componente ale sistemului informațional de marketing, des întâlnite şi în 
organizaţiile noastre, sunt: sistemul informaţional al desfacerii (SID), sistemul informaţional al 
produselor şi sistemul activităţii propriu-zise de marketing (SAM) sau de analiză a pieţei. 

1. Sistemul informaţional privind desfacerile se referă la: 

e Analiza vânzărilor: se urmăresc desfacerile de produse pe localități, orientându-se activitatea 
spre cunoaşterea datelor care s-au cules de biroul vânzări sau la departamentul de studiere a 
vânzărilor dintr-o regiune. Excepţiile sunt luate sub control. 

e Analiza produselor vândute: se studiază produsele pe zone de desfacere. Foarte utilă pentru 
produsele noi, pentru cele sezoniere ş.a.m.d. 

e Analiza pe vânzători: se stabileşte eficienţa activităţii personalului antrenat în desfacerea 
produselor. 

Analiza costului vânzării: se determină cât costă activitatea de vânzare a produselor, 
combinându-se datele despre vânzători, produse ş.a. 

Prognoze vânzări: se stabilesc vânzările viitoare. 

2. Sistemul informaţional al produselor 

Un astfel de sistem depinde de alte sisteme de prelucrare a tranzacţiilor, cum sunt cele de: 
gestiune a stocurilor 

contabilitate generală 

managementul trezoreriei 

conturile de datorii 

În interiorul sistemului sunt aplicații ce urmăresc: 

Preţurile: pentru determinarea prețului de vânzare al produselor de achiziţie sau de producție 
ale elementelor supuse vânzării. Se folosesc datele din proiectare sau din aplicaţiile de gestiune 
a stocurilor (partea de consumuri materiale), iar în cazul articolelor primite din afară se vor 
folosi datele oferite de furnizori. 

Specificaţii tehnice ale produselor: sunt cuprinse performanţele şi caracteristicile produselor. 
Planificarea/estimarea profitului: luându-se în calcul costul produselor, prețul de vânzare, 
cererea posibilă, se poate stabili profitul planificat. 

Managementul financiar: rolul esențial al acestuia este de a se cunoaşte în ce măsură poate fi 
lansat un nou produs sau este posibilă menţinerea unei linii de producție veche. 

Estimări de piață: stabileşte mărimea pieţei, precum şi schimbările de opţiuni privind produsele 
vândute. 

Aplicațiile anterioare se bazează pe informaţii cantitative. Însă, pot fi solicitate şi informaţii 


narative (descriptive) prin aplicații de genul: 


Idei de realizare a noi produse: prin descrieri ale preferințelor clienților sau prin solicitări de 
noi produse sau servicii. 
Evaluarea produselor: comentarii şi sugestii venite de la beneficiarii din trecut, prezent şi viitor 
- de regulă, se referă la îmbunătățiri ale produselor sau la schimbarea lor. 
Planificarea producției: se folosesc datele din aplicațiile anterioare (idei de noi produse şi 
evaluare produse) 

3. Sistemul informaţional de analiză a pieţei (marketing propriu-zis) 

Sistemul informațional despre piață este orientat spre surprinderea mediului de afaceri în care 


se lansează organizaţia. 


Informaţiile oferite de sistem se referă la: 
Strategiile de marketing ale concurenţilor: 
— descrierea lor (pentru produse similare) 
— cum susțin produsele prin prețuri mici? 
— cum sunt accesate pieţele de ei? 
— cum se promovează performanţele poduselor? 
— cum se oferă o diversificare a produselor? 
— cum se limitează unele produse la un grup de clienți? 
Profilul financiar al concurenţilor: 
— stabilitatea financiară a lor 
— întregul domeniu de activitate din punct de vedere financiar 
— cum pot rezista financiar, prin purtarea războiului preţurilor? 
— cum pot susține campanii de promovare foarte scumpe? 
— cum pot avea programe de cercetare puternice? 
Profilul produselor: 
— slăbiciunile şi punctele tari ale produselor/serviciilor concurenţilor 
— strategii de vânzare sau de piaţă orientate împotriva altor produse concurente, determinând 


clienţii să-şi orienteze preferinţele spre produsele firmei 


Cercetări de marketing: 
— detalii despre caracteristicile produselor (mărime, culoare, ambalaj, firmă) culese de la sursă 

— orientare spre întreaga piaţă sau spre un produs, sau o marcă de produse, sau spre o anumită 
zonă geografică. 
Un astfel de sistem de studiu al pieţei, deseori, conţine detalii utile în promovare: 

e planificarea convingerii unor clienţi: prin reclamă şi vânzări promoţionale se poate cuceri un 
anumit segment de piață sau un grup de consumatori ( se vor lua în calcul costurile şi 
beneficiile acţiunii) 

e planificarea promovării vânzătorilor. 

Seria sistemelor de informare a conducerii poate continua cu alte componente, cum sunt: 

e Planificarea necesarului de materiale 

e Planificarea necesarului de aprovizionat 

e Sistem pentru personal: 

— date de identificare (generale) 
— date despre locurile de muncă 
— date specifice persoanelor. 


1.3 Clasificarea metodologiilor şi metodelor de dezvoltare a sistemelor 


O să încercăm prin acest paragraf să prezentăm câteva dintre opiniile întâlnite în literatura de 
specialitate privind clasificarea metodologiilor şi metodelor, fără a considera că am surprins toate 
criteriile care stau la baza împărțirii în diferite categorii ale acestora. 


1.3.1 Tipologia metodologiilor 


Cele mai relevante criterii de clasificare a metodologiilor ni se s-au părut următoarele: 
1. Din punct de vedere al orientării spre una din componentele esenţiale ale sistemelor 
informaţionale”, respectiv: 
— metodologia orientată-funcţii (metodologia descompunerii funcționale) este cea care anunţă 
apariția analizei şi proiectării structurate. Metodologia prezintă avantajul simplităţii, a uşurinţei cu 
niveluri de abstractizare a problemei. Totuşi, metodologia are suficiente carenţe, dintre care cele 
mai evidente sunt: redundanţa datelor, lipsa unor reguli precise pentru descompunere, stabilirea cu 
dificultate a interacțiunilor non-ierarhice în cazul sistemelor complexe; 
— metodologia orientată-proces se bazează pe reprezentarea lumii reale prin intermediul fluxurilor 
de date şi a proceselor; 
— metodologia orientată-informaţii sau date are ca suport modelarea datelor cu ajutorul 
diagramelor entitate-relație şi modelarea semantică a datelor. Prin această metodologie se 
urmăreşte identificarea obiectelor lumii reale şi descrierea lor cu ajutorul atributelor; 
— metodologia orientată-obiect se caracterizează prin relaţiile dintre clase şi obiecte, moştenire şi 
comunicaţii prin intermediul mesajelor. Presupune gruparea obiectelor care au aceeaşi structură şi 
un comportament similar. Obiectul, în condiţiile acestei metodologii, poate fi definit prin trei 
caracteristici de bază: identitatea, starea şi comportamentul. 
2. Din punct de vedere al momentului apariţiei sau utilizării lor,“ metodologiile sunt 
sistematizate astfel: 
— metodologii timpurii, nefundamentate sistemic (1950 - începutul anilor 1980), numite şi 
carteziene, bazate pe descompunerea ierarhică (funcțională); 
— metodologii orientate-sistemic (utilizate în anii 1980), în care sunt inlcuse metodologia orientată- 
date (informaţii), metodologia orientată-procese; 
— metodologii orientate-obiect (folosite în anii 1990), care pot fi încadrate însă şi în categoria celor 
sistemice. 


7 Oprea, D. — Analiza şi proiectarea sistemelor informaţionale economice, Ed. Polirom, Iaşi, 1999, pp. 55-61 
* Oprea, D. - Op. cit., 1999, pp. 55-61 

Putem afirma că pentru selectarea unei metodologii este necesar să se aibă în vedere o serie de 
Criterii, şi anume: 

e mărimea şi complexitatea sistemului care urmează a fi realizat; 

e gradul de înzestrare cu tehnologie informațională; 

e obiectivul urmărit prin realizarea sistemului: îmbunătăţirea sau înlocuirea celui existent; 

e resursele materiale şi financiare care pot fi puse la dispoziție pentru realizarea, 
implementarea, exploatarea şi întreținerea sistemului; 

e resursele umane specializate în realizarea de sisteme şi nivelul de pregătire al utilizatorilor 
ce vor participa la exploatarea sistemului ş.a. 


1.3.2 Clasificarea metodelor 


Dacă la nivelul metodologiilor am putea spune că scopul şi obiectivele lor sunt clare, inclusiv 
clasificarea lor, pentru că au urmat o evoluţie firească, nu acelasi lucru îl putem spune şi despre 
metode. Ele au apărut şi s-au dezvoltat în timp, fie prin conceperea de noi metode de către diverşi 
autori, fie prin adăugarea unor elemente de noutate la cele vechi, ceea ce i-a determinat pe creatorii 
lor să le încadreze tot în categoria metodelor noi pentru perioada în care ele au fost concepute. 
Astfel, varietatea metodelor de realizare a sistemelor impune o clasificare a lor după mai multe 
criterii, si anume: 

1. Tratarea metodelor din punct de vedere al abordării ştiintelor 

Maniera de abordare se referă la fundamentele teoretice specifice fiecărei metode, respectiv 
concepte, terminologie, modele etc. Din acest punct de vedere s-au impus două metode generale de 
cunoaştere, care prin dimensiunea şi dăinuirea în timp le putem încadra şi în categoria 
metodologiilor, conform DEX, respectiv: metodele carteziene şi metodele sistemice. Fiecare ştiinţă 
îşi are propria metodă şi propriul obiect. Dacă am considera informatica o ştiinţă, putem spune că şi 
ea îşi are propria metodă de cercetare, altfel cuvântul metodă în acest caz este folosit într-o altă 
accepțiune. 

Cele două filosofii au marcat profund metodele de informatizare. În ultimele decenii, o nouă 
paradigmă îmbogăţeşte domeniul metodelor de informatizare: metodele proprii metodologiei 
orientate-obiect. Ele pot fi considerate, în acelaşi timp, aşa cum am văzut şi în cazul 
metodologiilor, ca fiind metode sistemice (sistemul obiectelor este câmpul lor de studiu), dar 
termenul sistemic este privit într-un sens mai larg. 

Metodelor carteziene le este specific un demers analitic. Sunt metodele care propun utilizarea 
unor concepte şi tehnici pentru descompunerea ierarhică a proceselor şi fluxurilor şi au la bază 
analiza funcțională. Este identificată, mai întâi, o funcție globală, urmând ca prin aplicarea 
strategiei top-down să se descompună succesiv în subfuncții până se ajunge la un nivel considerat 
elementar, rezultând o structură arborescentă. 

Caracteristicile şi principiile gândirii carteziene pot fi rezumate prin: obiectivitate şi logică, 
analiză şi sinteză, rigoare şi calitate formală, care trebuie să caracterizeze şi demersul realizării 
sistemelor informaţionale. 

Spre deosebire de metodele carteziene, metodelor sistemice le este caracteristic un demers 
global. Ele pornesc de la noţiunea de sistem şi caracteristicile sale principale: 

e un sistem este un ansamblu de elemente aflate în interacțiune; 

e elementele sunt coordonate şi organizate în vederea atingerii unui obiectiv; 

e sistemul evoluează într-un anumit mediu, ce este alcătuit şi din elemente care nu aparțin 

sistemului. 

Rezultă două trăsături de bază: interacţiunea elementelor şi unitatea globală. 

Sistemul este văzut ca un ansamblu de variabile, fiecare putând lua diferite valori. Există două 
tipuri de variabile: 

e variabile de activitate, care permit evaluarea performanţelor sistemului (intrările şi 

ieşirile); 

e variabile de stare, care compun structura sistemului, constituite din elemente invariante 

sau cu o variație minimă, pentru a asigura continuitatea unei anumite activități. 

Abordarea sistemică consta în abordarea globală a sistemului informațional, analiza modulară 
şi modelarea sistemului din punct de vedere al datelor şi prelucrărilor, pe niveluri de abstractizare. 

Metodele orientate-obiect, derivând din metodele sistemice, nu oferă o nouă viziune asupra 
întreprinderii, ci numai o nouă structurare a sistemelor informatice. 

Abordarea orientată-obiect permite o mai bună integrare a abordării ascendente, orientată pe 

date, şi a celei descendente, orientată pe funcții. Astfel, se pot folosi avantajele ambelor variante, 
trecând succesiv de la una la alta. Analiza poate începe printr-o abordare descendentă, pe funcții, 
urmată de cea ascendentă, pe date, revenindu-se, prin rafinarea uneia sau a alteia dintre 
componentele tratate. Descompunerea ascendentă permite identificarea obiectelor de bază ce 
compun sistemul informatic, iar prin compunerea lor se vor obţine obiecte din ce în ce mai 
complexe. Obiectele sunt autonome şi pot interveni în compunerea altor obiecte. Fiecare obiect 
corespunde fie unui obiectiv mai complex, fie unui obiectiv funcţional al organizaţiei”. 
2. Din punct de vedere al modului de descompunere a sistemelor. în cazul sistemelor mari, 
pentru reducerea complexităţii se apelează la descompunerea ierarhică prin modularizarea şi 
structurarea elementelor componente, respectiv identificarea subsistemelor, funcțiilor, procedurilor, 
aplicaţiilor, modulelor. Astfel, întâlnim următoarele metode sau strategii de dezvoltare a sistemelor: 
strategia funcțională, strategia structurată, strategia procedurală şi strategia de abstractizare, 
strategia hibridă'0. 

Ca o concluzie, putem să spunem că în practica dezvoltării sistemelor cele mai reprezentative 
metode ale domeniului, plecând de la faptul că majoritatea autorilor consideră că elementele 
esențiale ale unui sistem sunt funcțiile, procesele, informaţiile şi obiectele, sunt metoda 
descompunerii funcționale (orientată-funcţii), metodele fluxurilor de date (orientate-proces), 
metodele orientate spre informaţii (orientate-date) şi metodele orientate-obiect. 


1.4 Ciclul de viaţă a sistemelor informaţionale — prezentare generală 


Ciclul de viaţă a dezvoltării sistemelor este o metodologie comună de dezvoltare a sistemelor 
din multe organizaţii, caracterizată prin câteva faze care marchează evoluţia eforturilor de analiză şi 
proiectare a sistemelor. 

Odată cu trecerea timpului şi a progresului tehnologiei informaționale, s-au înregistrat 
modificări şi în evoluţia ciclului de viață a sistemelor informatice, în primul rând, prin prisma 
numărului de etape pe care le presupune realizarea lor şi, în al doilea rând, din punct de vedere al 
metodelor şi tehnicilor folosite. 

Se observă o tendinţă de reducere a numărului de paşi ai ciclului de viață, caracteristic pentru 
anii 1990 fiind un ciclu de viaţă în care cea mai mare parte a etapelor sunt realizate cu ajutorul 
calculatorului sau asistat de calculator (utilizarea tehnologiilor CASE). 

Ciclul de viață a unui sistem depinde şi de modelele sau strategiile utilizate în realizarea 
sistemului. În literatura de specialitate apar câteva modele generale, dintre care mai des întâlnite 
sunt: modelul cascadă, modelul evolutiv, modelul bazat pe prototipizare sau modelul spirală, 
modelul componentelor reutilizabile. 

Un inventar detaliat al diferitelor cicluri de viata a sistemelor informaționale poate fi analizat 
în lucrarea [Oprea, 1999]. 

Dar, indiferent de categoria sistemului informaţional şi de modul în care se parcurg fazele în 

cadrul ciclului de viață, fiecare cu un scop bine definit şi care se finalizează cu un raport ce va sta 
la baza întocmirii documentației sistemului, în literatura de specialitate se consideră ca fiind 
aproape standard următoarele etape: 
1. Identificarea şi selecția proiectelor de dezvoltare a sistemelor informaționale presupune 
inventarierea proiectelor, stabilirea priorităților în selectarea celor ce urmează să fie realizate, 
pornind de la obiectivele de perspectivă şi cele imediate ale organizaţiei. Pentru această selecție 
este necesar să se efectueze următoarele activităţi: 


” Mokrane, B., ş.a. - Objets. Concepts-Langage, Editions Eurolles, Paris, 1995 
1 Pilat, F., Dumitrache, V., Dumitrache, V. - Metode şi tehnici în ingineria programării, Ed. Tehnică, Bucureşti, 1985 

identificarea potenţialelor proiecte de dezvoltare, proiecte propuse de persoane abilitate din 
firmă. Este necesar să se motiveze necesitatea modificării sau înlocuirii sistemului şi să se 
evidențieze entitatea care solicită schimbarea, adică se identifică şi se defineşte problema 
sistemului; 
clasificarea şi ierarhizarea proiectelor de dezvoltare a sistemelor, în funcție de importanţa şi 
urgenţa realizării lor; 
selecția proiectelor în funcție de perioada de timp căreia se adresează fiecare proiect şi de modul 
în care ele ating obiectivele organizaționale; 
se realizează o planificare calendaristică a tuturor proiectelor selectate pentru a fi trecute în faza 
a doua a ciclului de viaţă; 

. Inițierea şi planificarea proiectului în care se desfăşoară următoarele activităţi: 
se stabileşte echipa care va participa la realizarea activiăţtilor preliminare de execuţie a 
proiectului (primele analize de fezabilitate, primele planificări calendaristice şi estimări ale 
resurselor solicitate ş.a.) 
sunt definite graniţele sistemului ce urmează să fie realizat şi legăturile cu celalalte sisteme din 
unitate; 
se stabileşte echipa de realizare a sistemului; 
sunt identificate restricțiile şi factorii care pot influenţa realizarea proiectului; 
se estimează resursele şi se creează un plan al acestora; 
se descompune proiectul în activităţi şi subactivităţi; 
are loc o primă planificare calendaristică a activităților şi se creează un buget preliminar pentru 
fiecare activitate şi pentru întregul proiect; 
se atribuie responsabilitățile tuturor membrilor echipei de realizare pentru desfăşurarea 
activităţilor şi se stabileşte un plan al comunicărilor între aceştia; 
se efectuează primele analize de fezabilitate ale proiectului; 
se întocmeşte un caiet de sarcini sau termenii de referință ai proiectului (planul de bază al 
proiectului) în care sunt cuprinse atât rezultatele activităților anterioare, cât şi ceea ce se referă 
la următoarea etapă a proiectului, respectiv execuţia lui. 

. Analiza sistemului informaţional cu următoarele activităţi: 
culegerea informațiilor despre sistemul existent şi determinarea cerințelor informaţionale pentru 
noul sistem (metode clasice şi moderne de culegere a informaţiilor); 
structurarea cerințelor sistemului: modelarea proceselor (diagramele fluxurilor de date), 
modelarea logicii proceselor (engleza structurată, tabelele de decizie, diagramele stărilor de 
tranziție), modelarea conceptuală a datelor (diagramele entitate-relație); 
conceperea raportului analizei de sistem. 

. Proiectarea logică a noului sistem: 
identificarea şi evaluarea alternativelor de proiectare; 
pregătirea specificațiilor de proiectare: proiectarea ieşirilor, fişierelor sau bazelor de date. a 
procedurilor de prelucrare şi a intrărilor, proiectarea interfeţelor; 
obținerea raportului proiectării logice. 

. Proiectarea fizică a noului sistem: 
proiectarea hardware-ului; 
proiectarea fizică a bazelor de date şi a fişierelor; 
proiectarea fizică a programelor; 
proiectarea fizică a dialogului om-calculator. 

. Implementarea şi testarea sistemului: 
planificarea procesului de implementare a noului sistem; 
testarea sistemului; 
conversia sistemului; 
elaborarea documentaţiei finale a noului sistem; 
finalizarea implementării sistemului (controlul şi auditarea). 

7. Exploatarea şi întreținerea sistemului care presupune utilizarea lui, actualizarea elementelor 
sistemului când nu presupune modificări majore asupra componentelor şi înlocuirea atunci când nu 
mai corespunde cerințelor informaționale. 

Din punct de vedere al derulării unui proiect, fazele de identificare şi selecție, inițiere şi 
planificare a proiectelor reprezintă microanaliza sistemului informaţional. Fazele de analiză, 
proiectare şi implementare se referă la execuția propriu-zisă a proiectului. Oprirea proiectului este 
etapa care reliefează modalitatea de finalizare a acestuia, care poate fi una naturală, normală de 
închidere a proiectului, sau una nenaturală, impusă sau forţată atunci când se constată că nu se 
poate merge mai departe (încă din faza de selecţie a proiectelor) sau când scopul pentru care a fost 
realizat sistemul a dispărut!!. 


1.5 Rolul analistului de sistem în dezvoltarea sistemelor informaţionale 


În literatura de specialitate” s-au identificat patru mari categorii de competențe ale unui 
analist, şi anume: analitice, tehnice, de management şi competențe interpersonale. Importanța 
cunoaşterii acestor trăsături rezidă în faptul că analistul participă la toate fazele dezvoltării unui 
sistem informațional, alături de alți specialişti (programatori, proiectanți, administratori baze de 
date ş.a.), precum şi de specialiştii din domeniul economic căruia i se adresează sistemul, numiţi 
utilizatori ai sistemului. 


1.5.1 Competenţele analitice ale analistului de sistem 


In categoria acestora se includ patru tipuri de competenţe, respectiv: gândirea sistemică, 
cunoştinţe organizaționale, identificarea problemelor, precum şi analiza şi rezolvarea problemelor. 


Gândirea sistemică 


Este deja arhicunoscut că după etapa de pionierat a dezvoltarii sistemelor a apărut prima 
metodologie fundamentată ştiinţific, care se baza pe abordarea sistemică. Sistemul, în general, este 
un set de componente intercorelate care are graniţe bine definite şi care lucrează împreună pentru 
un anumit scop. Un sistem poate fi caracterizat printr-o serie de caracteristici esenţiale: 
componentele, legăturile dintre acestea, granițele, scopul, mediul în care lucrează, interfețele, 
intrările, ieşirile şi restricțiile. 

Cele mai importante concepte cu care se lucrează în abordarea sistemică sunt descompunerea, 
modularitatea, cuplarea şi coeziunea. în plus, este necesar să se facă distincție între imaginea 
sistemului din punct de vedere logic şi cea din perspectivă fizică, fiecare dintre ele având descrieri 
în concordanță cu diferitele aspecte ale sistemului. 

Descompunerea constă în disponibilitatea sistemului de a fi împărțit în componentele sale. 
Acestea pot forma la rândul lor un alt sistem şi pot fi descompuse mai departe. Descompunerea este 
deosebit de importantă pentru înţelegerea mai uşoară a sistemului şi permite concentrarea atenţiei 
doar pe anumită componentă a sa. 

Modularitatea, un rezultat direct al descompunerii, se referă la divizarea unui sistem în părți 
sau module de o mărime relativ uniformă. Modulele pot reprezenta un sistem simplu, fără să facă 
mai uşoară înțelegerea sa, dar facilitând reproiectarea şi reconstruirea sistemului. 

Cuplarea reprezintă gradul în care subsistemele sunt dependente unele de altele. Subsistemele 
trebuie să aibă un grad de independenţă cât mai mare, pentru că dacă un subsistem prezintă 
disfunctionalităţi şi de el depind altele, atunci şi acestea vor avea probleme de funcționare. 

Coeziunea reprezintă o caracteristică a sistemelor prin care acestea realizează o singură 
funcție. Spre deosebire de sistemele biologice, în care subsistemele tind să fie foarte bine 
diferențiate şi, ca atare, să aibă un grad de coeziune foarte ridicat, sistemele informaţionale nu 
prezintă întotdeauna gradul de coeziune dorit. 


1! Oprea, D. — Op. cit., 1999, pp. 109 
"2 Hoffer, J.A., George, J.F., Valacich, J.S. — Modern Systems Analysis and Design, Second Edition, Addison-Wesley, 
Reading, Massachusetts, 1999, p. 39 

Sistemul din punct de vedere logic este o prezentare a scopului şi funcţiilor acestuia fără a 
încerca să se aibă în vedere elementele care ţin de implementarea lui fizică. Descrierea sistemului 
din punct de vedere fizic este o redare tangibilă a sistemului, atenția concentrându-se asupra 
modului în care acesta este construit efectiv. 

Din punct de vedere al sistemelor informaționale, gândirea sistemică ajută în proiectarea 
acestora. Diagramele fluxurilor de date reprezintă foarte clar intrările, ieşirile, graniţele sistemului, 
mediul de lucru, subsistemele şi relațiile dintre ele. Scopul şi restricțiile sunt mult mai dificil de 
redat prin intermediul acestor mijloace, dar ele pot fi documentate folosind alte notații şi alte 
tehnici. În general, toate elementele din descrierea logică a unui sistem trebuie să surprindă 
carateristicile lui esenţiale. 


Cunoaşterea organizațională 


Analistul de sistem îşi desfăşoară activitatea în cadrul unei organizații. Indiferent dacă poziția 
lui este de angajat al acesteia sau de dezvoltator printr-un contract, ele trebuie să înțeleagă modul în 
care funcționează organizaţia, funcțiile şi procedurile acesteia, modul de lucru al departamentelor 
cărora li se adresează sistemele ce urmează să fie construite sau întreținute, scopurile lor, relațiile 
cu alte departamente şi, dacă este cazul, relaţiile organizaţiei cu furnizorii şi clienţii. În continuare, 
sunt enumerate câteva dintre cunoştinţele organizaționale pe care un analist de sistem trebuie să le 
dețină pentru a avea succes în procesul de dezvoltare a sistemelor informaționale: 

e cum se lucrează într-o anumită organizaţie: 

— terminologia, abrevierile şi acronimele folosite de salariați; 

— politicile firmei; 

— standardele şi procedurile care stau la baza activităţii; 

— structura organizatorică; 

— descrierea posturilor; 

e înțelegerea politicilor interne ale organizaţiei: 

— influenţa şi caracteristicile persoanelor cheie; 

— cine sunt experții din diferite domenii de interes; 

— incidentele importante din istoria organizației; 

— relaţiile informale dintre nivelurile ierarhice ale structurii organizatorice; 

— coaliţii ale membrilor organizației şi structurile de putere; 

e înțelegerea competitivităţii organizaţiei şi a mediului obişnuit de lucru: 

— reglementările guvernamentale; 

— competitorii interni şi externi; 

— produsele, serviciile şi pieţele; 

— rolul tehnologiei; 

e înțelegerea strategiilor şi tacticilor organizaționale: 

— strategia şi planurile pe termen scurt şi lung; 

— misiunea şi valorile organizaţiei. 


Identificarea problemelor 


Din punct de vedere al mai multor autori, problema reprezintă diferența dintre o situaţie 
existentă şi una dorită. Procesul de identificare a problemelor este o activitate de definire a 
diferențelor, iar rezolvarea lor reprezintă găsirea modului de eliminare a acestora. Un manager 
defineşte diferențele prin compararea situației curente cu ieşirile unui model care previzionează ce 
rezultate ar trebui să fie obținute. 

În vederea identificării problemelor, analistul de sistem trebuie să dispună de suficiente 
cunoştinţe pentru compararea situaţiei curente dintr-o organizaţiei cu cea dorită. Analistul va 
dezvolta o listă a modelelor prin care să definească diferenţele dintre ceea ce este şi ce ar trebui să 
fie. De asemenea, este deosebit de important să existe posibilitatea evaluării modelelor pe care se 
bazează utilizatorii sistemelor informaționale în identificarea problemelor. Orice domeniu 
funcțional dintr-o organizație presupune utilizarea unor modele diferite în găsirea problemelor. 
Adesea este necesar ca analistul să-şi formeze o imagine generală asupra problemelor identificate, 

pentru că utilizatorii, bazându-se pe modelele cu care lucrează în mod curent, nu pot să vadă, 
întotdeauna, problemele reale ce pot să intervină în activitatea lor. 


Analiza şi rezolvarea problemelor 


Odată ce o problemă a fost identificată, analistul trebuie să o analizeze şi să detemine cum 
poate fi rezolvată. Analiza urmăreşte găsirea mai multor elemente cu privire la problema 
identificată. Analistul învaţă din experiență, cu ajutorul metodelor aflate la dispoziția sa, cum să 
obțină informaţiile necesare de la diferite persoane sau din fişierele şi documentele organizației. Pe 
măsură ce se obţin informații suplimentare, analistul poate să înceapă să formuleze diferite soluții 
pentru rezolvarea problemei. Identificarea soluțiilor conduce la găsirea a tot mai multe informații, 
care, la rândul său, determină îmbunătăţirea lor. Evident, acest proces pare a continua la infinit, dar, 
la un moment dat, variantele sunt comparate şi una este aleasă ca fiind cea mai bună. Din momentul 
în care analistul, utilizatorii şi conducerea sunt de acord cu soluţia, ei pot să înceapă să construiască 
un plan pentru implementare. 

În general, în timpul analizei şi rezolvării unei probleme se parcurg patru etape: cunoaşterea 
(culegerea de informaţii relevante cu privire la problemă), proiectarea (formularea soluţiilor), 
alegerea (selectarea celei mai bune soluţii), implementarea (punerea în practică a soluţiei selectate). 
Este modelul prezentat de Herbert Simon în anii '60. Această abordare trebuie să fie cunoscută de 
orice analist, pentru că este similar cu procesul ce se desfăşoară şi în cadrul ciclului de viață al unui 
sistem informaţional. Astfel, faza de cunoaştere corespunde primelor trei faze din ciclul de viață 
(identificarea şi selecția proiectului, inițierea şi planificarea proiectului, analiza). Faza de proiectare 
din modelul lui Simon este în corespondenţă cu acea parte din proiectare în care are loc formularea 
diferitelor variante de dezvoltare. Formularea soluției detaliate (din momentul în care ea a fost 
selectată), totuşi, urmează a fi făcută în fazele de proiectare logică şi fizică a ciclului de viață. 
Alegerea celei mai bune soluţii are loc la începutul fazei de proiectare logică şi în timpul proiectării 
fizice. În modelul ciclului de viaţă, activităţile care se desfăşoară în timpul proiectării logice şi 
fizice, a implementării şi întreţinerii corespund fazei de implementare din modelul lui Simon. 

Modelul lui Simon prezintă modul în care oamenii rezolvă anumite tipuri de probleme, dar 
există o serie de factori în organizaţii care influențează rezolvarea problemelor. Printre aceşti 
factori se numără interesele personale, considerațiile politice, restricțiile de timp, precum şi 
abilitatea cognitivă care afectează cantitatea de informaţii pe care o pot culege şi prelucra oamenii. 


1.5.2 Competenţe tehnice ale analiştilor de sistem 


Multe dintre elementele ce caracterizează postul de analist de sistem sunt tehnice. În vederea 
dezvoltării sistemelor informaţionale, analistul trebuie să înțeleagă cum calculatoarele, rețelele, 
sistemele de gestiune a bazelor de date, sistemele de operare şi alte tehnologii lucrează, precum şi 
potenţialul sau limitele acestor tehnologii. În plus, analistul trebuie să fie adeptul, din punct de 
vedere tehnic, al unor notații pentru reprezentarea sau modelarea diferitelor aspecte ale sistemelor 
informaționale. Aceste competenţe tehnice nu sunt necesare numai pentru îndeplinirea anumitor 
sarcini ce i-au fost atribuite, ci şi pentru a putea comunica cu celelalte persoane implicate în 
procesul de dezvoltare. Însă nu suficiente cunoştinţele tehnice dobândite într-o anumită perioadă de 
timp. Ele trebuie sa fie înnoite în funcție de noutăţile ce apar în domeniul tehnologiilor 
informaționale, tehnicilor sau metodologiilor de dezvoltare. A fi analist de sistem presupune 
învățarea continuă, datorită mutaţiilor rapide care apar în toate aceste arii de lucru. 

În general, un analist de sistem trebuie să fie familiar cu următoarele categorii de tehnologii: 

e  microcalculatoare, staţii de lucru, minicalculatoare şi mainframe-uri; 

e limbaje de programare; 

e sisteme de operare, atât pentru calculatoare stand-alone, cât şi pentru reţele; 

e sisteme de gestiunea bazelor de date şi fişierelor; 

e standarde pentru comunicaţii de date şi software pentru rețele locale sau reţele mari; 

e instrumente şi medii de lucru pentru dezvoltarea sistemelor (generatoare de rapoarte şi 
formulare, instrumente de proiectare a interfeţelor grafice); 

e generatoare de sisteme pentru sprijinirea procesului decizional şi instrumente de analiză a 
datelor; 
e metode moderne şi tehnici de descriere, modelare şi construire a sistemelor. 
Cât de tehnic trebuie să fie un analist depinde de postul atribuit şi de poziţia deținută pe scara 
carierei. Adesea, analistul este mai tehnic în primii ani ai carierei, după care îşi asumă mai multe 
responsabilități manageriale, pe măsură ce capătă din ce în ce mai multă experiență. 


1.5.3 Competenţe manageriale 


Analiştii de sistem sunt, în majoritatea cazurilor, membri ai echipei unui proiect şi adesea li se 
solicită să coordoneze echipa. Competenţele manageriale sunt utile oricărei persoane care 
îndeplineşte rolul de conducător. Ca analist, orice persoană trebuie să ştie cum să-şi conducă 
propria muncă şi cum să utilizeze, în modul cel mai productiv, resursele organizaţiei. 
Automanagementul constituie o altă abilitate importantă a analistului. Se consideră ca sunt patru 
marii categorii de abilităţi şi competenţe manageriale pe care trebuie să le aibă un analist, respectiv: 
managementul resurselor, managementul proiectelor, managementul riscurilor şi managementul 
schimbărilor. 

Managementul resurselor 

Un analist de sistem trebuie să dispună de posibilități şi cunoştinţe pentru a obține şi utiliza o 
mare varietate de resurse: documentaţii ale sistemului, tehnologii informaţionale, fonduri 
financiare. Pentru cei care au poziția de conducător al unei echipe, mai apare o resursă foarte 
importantă, cea umană. Un leader al unei echipe trebuie să înveţe cum să utilizeze cel mai bine 
talentele particulare ale membrilor echipei. El trebuie să poată delega responsabilități şi să 
împuternicească oamenii pentru a îndeplini anumite sarcini care le-au fost atribuite. 

Prin managementul resurselor se urmăreşte: 

e  predictibilitatea resurselor de utilizat (bugetarea); 

e urmărirea şi evaluarea resurselor consumate; 

e învățarea modului de utilizare eficientă a resurselor; 

e evaluarea calității resurselor folosite; 

e protejarea resurselor împotriva utilizării lor abuzive; 

e  realocarea resurselor atunci când nu mai sunt necesare sau au devenit inutile. 


Managementul proiectelor 


Managementul eficient al proiectelor este deosebit de important pentru un post de analist de 
sistem. Proiectele de dezvoltare a sistemelor informaţionale se pot încadra fie în categoria celor 
care presupun doar o singură persoană, solicitând un timp redus de realizare, precum şi eforturi 
financiare relativ mici, fie în categria proiectelor ce presupun efortul mai multor persoane, la 
costuri care se pot ridica la milioane de dolari. Scopul managementului proiectelor constă în 
prevenirea situaţiilor în care proiectele fie depăşesc perioada de timp alocată, fie bugetele 
prevăzute. În plus, managementul proiectelor a fost conceput pentru a veni în sprijinul managerilor 
în urmărirea evoluţiei acestora. 

Chiar dacă un analist nu deține poziția de leader al echipei unui proiect, acesta va avea o serie 
de responsabilități în cadrul lui sau i se va atribui rolul de şef de echipă pentru un anumit suproiect. 
Ca manager de proiect sau subproiect, analistul trebuie să-l descompună într-o serie de activităţi şi 
subactivităţi. Următorul pas îl constituie stabilirea dependenţei dintre acestea şi cine este 
responsabil pentru fiecare activitate. Elementul cel mai important rămâne, totuşi, modul în care 
sunt conduşi oamenii care lucrează în cadrul unui proiect. Un analist care doreşte să aibă succes îşi 
motivează membrii echipei de a lucra împreună şi de a avea încredere unii în alţii, creând o anumită 
interdependenţă între ei. 

Managementul proiectelor se extinde în afara organizației, atunci când în proiect sunt implicaţi 
diverşi furnizori sau când părți ale proiectului au fost contractate terţilor. Adesea, multe aspecte ale 
proiectului pot fi subcontractate în afara organizației. Apelarea la contractori are multe avantaje. 
Un anumit contractor poate fi mult mai calificat decât personalul intern într-o anumită tehnologie 

sau poate fi mult mai ieftin. Dacă un proiect se întinde pe o perioadă mică de timp, este poate mai 
eficient de a contracta anumite părți din proiect de dezvoltare pentru a veni în sprijinul realizării lui 
mult mai rapid. De multe ori, totuşi, contractorii livrează produsul destul de târziu sau calitatea lui 
este îndoielnică, sau nu satisface cerințele. Dacă cerințele sistemului sunt instabile sau nu sunt 
foarte bine definite, problemele potenţiale cu contractorii ar putea fi exagerate. Din aceste motive, 
este foarte important de a gestiona relațiile cu contractorii externi la fel ca şi în cazul oricărei 
persoane implicată în proiect. Există două mecanisme ce vin în sprijinul gestionării contractorilor, 
respectiv contractele şi managerii de relaţii. Contractele bine documentate, care conţin tot ceea ce 
se doreşte a se obține, când, precum şi sancțiunile în cazul nerealizării prevederilor contractului, 
pot să motiveze contractorii să execute contractele potrivit specificațiilor existente. Pe de altă parte, 
contractele foarte detaliate pot să sperie contractorii care ştiu că nu pot să facă față termenilor 
prevăuţi în ele. Managerii de relații acţionează ca o legătură între firmă şi contractori. Prin 
stabilirea unor relații personale între părțile implicate, managerii de relații pot fi în măsură să 
sesizeze eventualele probleme înainte ca acestea să-şi facă efectiv apariția şi să lucreze cu ambele 
părți pentru a ajunge la o înţelegere. 
Managementul riscurilor 


Managementul riscurilor constă în abilitatea de a anticipa ce evenimente pot să apară şi care 
are determina perturbarea modului de derulare a proiectului, cu alte cuvinte riscurilor şi încercarea 
de a stabili acțiunile de urmat pentru eliminarea acestora sau de a minimiza efectele când 
eliminarea totală a riscurilor este imposibilă. Managementul riscurilor presupune şi cunoaşterea 
momentului în care trebuie alocate resursele acolo unde ele pot fi folosite în maniera cea mai 
eficientă, precum şi stabilirea ordinii de prioritate a activităților în vederea atingerii scopului 
proiectului. 


Managementul schimbărilor 


Introducerea unui nou sistem informaţional sau îmbunătăţirea celui existent reprezintă un 
proces de schimbare. În general, oamenilor nu le plac schimbările care au loc în activitatea lor 
curentă şi tind să opună rezistență. De aceea, orice schimbare asupra modului de derulare a 
activităților angajaților dintr-o organizație trebuie să fie cu grijă gestionată. Analistul de sistem 
trebuie să ştie cum să facă trecerea de la un sistem la altul mult mai lejeră pentru cei afectați direct 
şi să li se arate efectele pozitive de care vor beneficia. Managementul schimbărilor presupune şi 
abilitatea de a face față problemelor tehnice apărute datorită schimbării. 


1.5.4 Competenţe interpersonale 


Aşa cum s-a putut observa până acum, un analist de sistem, deşi va lucra cel mai mult în 
domeniul tehnic al proiectării şi construirii sistemelor informaţionale, el va fi implicat foarte mult şi 
în munca cu alte persoane. Cele mai importante competențe interpersonale ale unui analist sunt: 
comunicarea, lucrul în echipă şi singur, facilitarea grupurilor, gestiunea aşteptărilor utilizatorilor şi 
managerilor. 


Comunicarea 


Una din cele mai importante abilităţi ale unui analist o constituie comunicarea clară şi eficientă 
cu ceilalți. Analistul trebuie să fie dispus să comunice cu succes cu utilizatorii, alți specialişti în 
sisteme informaţionale şi conducerea organizației, să stabilească o relaţie deschisă de lucru cu 
clienţii implicaţi în proiect şi să o menţină prin intermediul comunicării efective. 

Comunicarea poate să ia mai multe forme, de la forma scrisă (memorii, rapoarte) la cea verbală 
(convorbiri telefonice, conversații) şi forma vizuală (slide-uri, diagrame). Analistul trebuie să fie 
capabil să stăpânească orice formă a comunicării. Comunicarea orală şi abilitatea de a asculta sunt 
considerate, de către cei mai mulți specialişti, ca fiind cele mai importante competenţe de care are 
nevoie un analist. Toate tipurile de comunicare au un element comun: ele se îmbunătăţesc prin 
dobândirea de experiență. Ca tipuri specifice de comunicare pot fi menționate interviul şi 
ascultarea, utilizarea chestionarelor, prezentările orale şi scrise. 

Intervievarea, ascultarea şi chestionarele 


Intervievarea este una din căile prin care analiştii culeg informațiile despre proiectul unui 
sistem informaţional. În primele activităţi ale proiectului, se consumă o mare perioadă de timp cu 
intervievarea utilizatorilor despre activitatea lor şi informaţiile pe care le folosesc. Există mai multe 
modalităţi de a intervieva pe cineva în mod eficient. Despre această tehnică se va discuta într-un 
capitol viitor. 

Ascultarea răspunsurilor la o serie de întrebări este deosebit de importantă, ajutând la 
înțelegerea problemei investigate şi, de multe ori, răspunsurile la întrebările puse conduc la 
întrebări suplimentare care sunt mult mai relevante şi probatoare decât întrebările pregătite inițial 
pentru interviu. 

Deşi interviurile sunt cele mai eficiente căi de a comunica cu persoanele şi de a obţine cele mai 
importante informaţii, se dovedesc adesea a fi foarte costisitoare şi consumatoare de timp. 

Deoarece chestionarele oferă un mijloc indirect de adresare a întrebărilor, ele sunt, în general, 
mai puţin eficiente decât interviul. Chestionarele sunt mai puţin costisitoare pentru că nu presupun 
investirea aceleaşi perioade de timp şi aceleaşi eforturi pentru culegerea aceloraşi informaţii de la 
diferite persoane. În plus, chestionarele au avantajul de a nu oferi un mediu prea larg de interpretare 
a rezultatelor pentru că întrebările şi răspunsurile sunt standardizate. Crearea unui chestionar bun 
presupune multă practică şi experiență. 


Prezentările orale şi scrise 


De-a lungul procesului de dezvoltare a sistemului, în mai multe momente este necesară 
documentarea evoluției proiectului şi comunicarea stării proiectului altor persoane interesate. 
Această comunicare poate lua următoarele forme: 

e planul întâlnirilor; 

e înregistrarea întâlnirilor; 

e rezumatul interviurilor; 

e planificarea şi descrierea proiectului; 

e memoriu privind informaţiile cerute, un interviu orientat spre obținerea datelor privind 
participarea la diferitele activităţi ale proiectului sau starea proiectului; 

e alte asemenea documente. 

Această documentaţie este esențială pentru a oferi un istoric scris, nu numai oral, al 
proiectului, pentru comunicarea în mod clar a informaţiilor, pentru a pune la dispoziție detaliile 
solicitate de cei care vor întreţine sistemul, precum şi pentru obținerea responsabilităților şi 
aprobărilor cu privire la jaloanele (reperele) cheie ale proiectului. 

Cu cât organizaţia este mai mare şi proiectul de dezvoltare a sistemului este mai complex, cu 
atât este nevoie de a scrie tot ceea ce are de făcut un analist de sistem. Analistul şi membrii echipei 
de analiză vor fi obligaţi să completeze un raport la sfârşitul fiecărei etape din ciclul de dezvoltare a 
sistemului. Primul raport va face referire la abordarea din punct de vedere economic a problemei de 
rezolvat, pe baza căruia se va obține aprobarea pentru începerea proiectului. Ultimul raport poate 
face trimitere la un audit al întregului proces de dezvoltare. Echipa de analiză va trebui să 
documenteze sistemul pe măsură ce el evoluează. 

Pentru că sunt mai multe persoane implicate în dezvoltarea sistemului, există mai multe 
modalităţi de a le cu privire la starea proiectului. Rapoartele periodice scrise reprezintă una din 
modalitățile de a ține la curent persoanele interesate, dar şi anumite solicitări neplanificate pentru 
raportări ad hoc. Multe proiecte presupun, de asemenea, şi prezentări orale planificate sau nu. O 
parte din prezentările orale implică pregătirea de slide-uri, transparente sau prezentări multimedia, 
inclusiv demonstraţii cu privire la funcționarea sistemului. O altă parte presupune abilitatea de a 
urmări şi răspunde la întrebările puse de audiență. 

Cum pot fi îmbunătățite abilităţile de comunicare? În literatură apar câteva sugestii ce pot avea 
efectul aşteptat, şi anume: 

e utilizarea oricărei oportunități oferite de practică. Să se vorbească la o organizație despre 
tendințele din domeniul calculatoarelor. Astfel de grupuri adesea urmăresc vorbitorii care 

prezintă elemente de interes general. Prezentarea unui curs pe o anumită problematică în care 
analistul are experienţă; 
e înregistrarea prezentărilor şi autoaprecierea critică. Pot fi vizionate şi videocasete ale altor 
vorbitori (oratori) şi împărtăşite impresiile cu ei; 
e transmiterea elementelor scrise la diferite centre specializate, localizate în facultăţi sau alte 
instituţii de învățământ, ca o modalitate de a primi aprecieri critice; 
e participarea la cursuri de corespondenţă economică şi tehnică. 
Lucrul în echipă şi singur 
Ca analist de sistem, este nevoie de multe ori de a lucra singur în ceea ce priveşte o serie de 
aspecte ale proiectului de dezvoltare a sistemului. În aceste condiţii, el trebuie să fie capabil să-şi 
organizeze şi gestioneze propriul program, întâlnirile şi termenele finale. Multe persoane din 
organizație vor depinde de performanţa individuală a analistului, cât timp el este, în majoritatea 
cazurilor, un membru al echipei şi trebuie să lucreze împreună cu ceilalți la atingerea obiectivelor 
proiectului. Analistul trebuie să ştie când să aibă încredere în judecăţile altor membri ai echipei şi 
când sa le pună întrebări. De aceea, analistul care conduce o echipă trebuie să înțeleagă punctele 
tari şi slabe ale celorlalți. Pentru a lucra împreună şi pentru a fi asigurată calitatea produsului 
obținut de grup, echipa va fi nevoită să stabilească o serie de standarde de cooperare şi colaborare 
care să le ghideze activitatea. Dintre caracteristicile cele mai importante ale unei echipe care să aibă 
succes pot fi enumerate: 
e o viziune sau un scop care să fie împărtăşit de toți membrii echipei; 
e să existe o identitate a echipei; 
e să rezulte o structură clară de coordonare; 
e membrii echipei să fie competenți; 
e implicarea în echipă; 
e încredere mutuală; 
e  intedependenţă între membrii echipei; 
e comunicare efectivă; 
e autonomie; 
e împuternicirea fiecărui membru al echipei; 
e echipa să fie de dimensiune mică; 
e plăcerea de a lucra împreună. 


Facilitarea grupurilor 


Uneori, este necesar ca analistul să interacționeze cu un grup în vederea comunicării sau 
primirii de informaţii. Analiştii apelează la sesiunile JAD (Joint Application Design) pentru a 
obține cerințele sistemului şi pentru a revedea elementele de proiectare. Grupul este cea mai 
importantă resursă la care acces analistul în timpul unei sesiune JAD şi de aceea facilitarea 
discuţiilor la nivelul grupului reprezintă calea cea mai sigură de a avea succes o astfel de sesiune. 
De obicei, pentru o sesiune JAD există un leader care fost special instruit pentru desfăşurarea 
prezentărilor, pentru facilitarea grupurilor, pentru a le ajuta să lucreze împreună şi pentru a le 
sprijini în atingerea scopurilor lor comune. Facilitarea prespune un mare grad de neutralitate din 
partea celui care conduce sesiunea. El nu trebuie să facă parte din nici un grup, să nu favorizeze 
unul din grupuri şi să le sprijine în rezolvarea divergenţelor. 

Analiştii ar putea să țină cont de următoarele sfaturi pentru a face eficiente întâlnirile 
grupurilor de lucru: 

e  facilitatorul trebuie să-şi câştige încrederea în abilitatea de a coordona o întrunire, prin 
clarificarea scopului şi prin găsirea unui stil propriu de conducere a întâlnirii; 

e la începutul întâlnirii, este necesar să se asigure înţelegerea din partea grupului a ceea ce se 
aşteaptă de la ei şi a ceea ce poate oferi cel care conduce; 

e apelarea la mişcările fizice pentru concentrarea asupra persoanei proprii a celui care conduce 
sau asupra grupului, în funcţie de cine prezintă la un moment dat; 

e asigurarea membrilor grupului de mulțumirile pentru participare şi respectul celui care conduce 
întâlnirea; 

e apelarea la formularea de întrebări în locul unor declarații; 

e aşteptarea cu răbdare de la membrii grupului a răspunsurilor la întrebările care au fost lansate; 

e ascultarea cu atenţie; 

e menținerea atenției grupului; 

e încurajarea membrilor grupului de a simţi că scopurile întâlnirii sunt şi scopurile lor şi 
încercarea de a le oferi rezultatele la care se aşteptau. 


Gestiunea aşteptărilor (prevederilor) 


Aşa cum s-a văzut dezvoltarea sistemelor reprezintă un proces de schimbare şi orice schimbare 
organizațională este primită cu multe anticipări şi cu incertitudine din partea membrilor 
organizaţiei. Aceştia au unele idei, bazate pe o serie de speranţe sau dorinţe proprii, despre noul 
sistem informaţional care urmează să fie realizat. Aceste aşteptări pot fi destul de uşor scăpate de 
sub control. Ginzberg a ajuns la concluzia că gestiunea cu succes a aşteptărilor (prevederilor) 
utilizatorilor este strâns legată de modul de implementare a sistemului. De aceea, este foarte 
important ca analistul să înţeleagă tehnologia şi ce poate ea să facă, fluxurile de lucru pe care noua 
tehnologie le va sprijini şi cum vor fi afectate de noul sistem. Mult mai important decât înţelegerea 
acestor elemente o consitituie abilitatea de a prezenta o imagine reală a noului sistem şi ce va face 
el pentru utilizatori şi manageri. Gestiunea aşteptărilor (prevederilor) începe odată cu dezvoltarea 
cazurilor economice pentru sistem şi se extinde asupra tuturor modalităților prin instruirea 
personalului care va folosi sistemul. De asemenea, este necesar să fie educate acele persoane care 
sunt pesimiste în ceea ce priveşte reuşita proiectului sau să le fie temperat optimismul celor care se 
aşteaptă la performanţe miraculoase ale sistemului. 

